Ukrajinski lovac leteo iza malezijskog aviona\nUkrajinski lovac leteo iza malezijskog aviona\nRuska vojska saopštila je da se ukrajinski lovac SU-25 nalazio u blizini „boinga 777“ kompanije „Malezija erlajnz“ neposredno pre pada letelice.\nMinistarstvo odbrane Rusije navelo je da „Kijev mora da objasni zašto je vojni avion pratio putnički let“.“Letelica ukrajinske vojske detektovana je na udaljenosti od tri do pet kilometara od malezijskog boinga i u tim trenucima je povećavala visinu leta“, rekao je u Moskvi šef Operacija direktorata Generalštaba Rusije, general-potpukovnik Andrej Kartopolov.\nKartopolov je rekao da „Rusija traži objašnjenje zašto je vojna letelica letela u civilnom vazdušnom koridoru u isto vreme i na istoj visini kao komercijalni let“.\nOn je objasnio da avion SU-25 ima rakete vazduh-vazduh, koje mogu da unište objekte na udaljenosti do pet kilometara i dodao je da su na dan pada malezijskog aviona ukrajinske rakete zemlja-vazduh, koje mogu da pogode objekat na udaljenosti do 35 kilometara, bile postavljene nedaleko od Donjecka.\nOvo je još jedna od mnogih optužbi izrečenih nakon tragedije leta MH17 u kojoj je poginulo 298 ljudi. Ukrajina tvrdi da su za pad aviona odgovorni proruski separatisti iz oblasti oko Donjecka, kao i da su pomoć u naoružanju dobili od Rusije, a slične ocene daje i Zapad.\nNa drugoj strani, predstavnici samoproglašene Donjecke Republike i ruski zvaničnici odbacuju te optužbe i tvrde da je avion srušila ukrajinska vojska. „Rusija nije pobunjenicima isporučila raketni sistem „Buk“, niti drugu vrstu naoružanja ili vojne opreme“, rekao je Kartapolov.\nJoš nije otvorena puna istraga o padu letelice, niti je formiran međunarodni tim koji bi se njom bavio. Trenutno je neizvesna sudbina vozova-hladnjača koji prevoze tela stradalih ljudi, jer njihov put blokiraju proruski separatisti, pod čijom je kontrolom i oblast u kojoj se srušio MH17. Nepoznato je i šta je sa crnim kutijama, koje su „snage samoodbrane“ pronašle na mestu pada.\nUkrajina insistira na tome da one budu prebačene na ispitivanje u Kijev, dok se Rusija zalaže da proveru obavi novoformirano telo koje bi radilo pod okriljem UN.\n-avion: Boing 777 -datum: 17. 7 (sedamnaesti jul) -vreme: u 17.17 sati -oznaka aviona: MH 17 Sve sedmica do sedmice i po neka jedinica !?


Međunarodna izložba Hipermoderni Dante otvorena je 14. aprila 2021. u Italijanskom institutu za kulturu u Beogradu. Ova jedinstvena izložba premijerno je postavljena u Beogradu, povodom 700 godina od smrti Dantea Aligijerija, a nakon Beograda biće izložena u Atini, Pragu, Moskvi, Madridu i Londonu.\nIzložba će biti otvorena za posetioce od 15. aprila do 12. maja 2021, od ponedeljka do petka od 10.00 do 19.00 časova.\nItalijanski ambasador Karlo Lo Kašo, kao i Roberto Činkota, direktor Italijanskog instituta za kulturu u Beogradu, te Danijela Vanušić, pomoćnica ministra kulture i informisanja za zaštitu kulturnog nasleđa i digitalizaciju otvorili su ovu jedinstvenu izložbu. Putem video linka obratio se kustos izložbe, prof. Đorđo Bači. Otvaranje izložbe je emitovano uživo na Jutjub kanalu Italijanskog instituta za kulturu u Beogradu.\nMimo Paladino koristi crtež, iznova osmišljen u eksperimentalnom ključu, kako bi pronikao u arhaične korene Danteovog speva, iščitavajući Danteove stihove iz ugla vlastite umetničke poetike. Paolo Barbijeri usaglašava tradiciju sa inovacijom, originalne skice u crnom se preobražavaju u konačne raznobojne štampe na kojima su prikazani fantastični prizori sa do sada neviđenim interpretativnim scenarijom. Emilijano Ponci se pak u potpunosti prepušta digitalnom mediju, stvarajući ambijente nadrealne prirode sa uznemiravajućim prizvucima, koji iznova aktualizuju Dantea u jednoj otuđenoj današnjici.\nTags: Hipermoderni Dante, Italijanski kulturni centar Beograd


Ana Brnabić o godinu dana Vlade Srbije: Zadovoljni učinjenim, nastavljamo dalje\nNastavljamo da čuvamo fiskalnu disciplinu, odgovorno se ponašamo prema novcu poreskih obveznika i prema javnim finansijama, rekla Brnabić\nAleksandar Savanovic | 05.07.2018\nFotoreporter: AA/Aleksandar Jovanović\nSUBOTICA (AA) – Kao odgovorna Vlada koja se trudi da radi u interesu svojih građana, važno nam je da smo otvoreni, dostupni građanima, da smo orijentisani na rezultate i ispunjavamo obećanja koje smo dali našim građanima. Cela Vlada i svi ministri u Vladi radili su vredno, posvećeno i jako sam zadovoljna rezultatima koje smo postigli kao tim. Uverena sam da su ovi rezultati pomerili napred i nas kao društvo i našu zemlju, izjavila je predsednica Vlade Srbije Ana Brnabić na konferenciji povodom godinu dana Vlade na čijem je čelu, javlja Anadolu Agency (AA).\nU podnošenju izveštaja građanima Srbije, o tome šta je radila njihova Vlada, kako je ocenila na konferenciji za novinare održanoj na Paliću, Brnabić je izjavila da je osnova dobrih rezultata bio timski rad. Na bini iza nje, bili su ministri i predstavnici svih ministarstava u Vladi Srbije.\n"Mi smo ovde jedan isti tim sa predsednikom Srbije Aleksandrom Vučićem i sa njegovim timom i zajedno nastavljamo reforme pokrenute u mandatu njegove Vlade", naglasila je predsednica Vlade Srbije.\nOna je iznela 10 najvažnijih rezultata Vlade Srbije, navodeći da se popravlja standard stanovništva, povećanjem penzija, plata u javnom sektoru, kao i povećanjem minimalne cene rada u privatnom sektoru.\nKako je kazala na "Doing business" listi Svetske banke, Srbija se popela na 43. od 190 zemalja širom sveta, što je najbolja pozicija ikada. Takođe, po Svetskoj banci, Srbija je proglašena liderom u sprovođenju reformi u Jugoistočnoj Evropi.\n"Nastavljamo da čuvamo fiskalnu disciplinu, odgovorno se ponašamo prema novcu poreskih obveznika i prema javnim finansijama“, rekla je Ana Brnabić, dodajući da je na dan 4. jula država Srbija imala suficit od 29,7 milijardi dinara, a da je javni dug iznosio 59,6 odsto BDP-a, čime se nastavlja trend opadanja javnog duga.\nOna je naglasila da ekonomski rast ostaje prioritet Vlade Srbije i da je, prema izveštaju "Financial Timesa“, Srbija privukla čak 12 puta više stranih investicija, nego što se očekuje za ekonomiju veličine ove zemlje.\n"Prvaci smo sveta po indeksu privlačenja stranih investicija u konkurenciji 94 zemalja sveta", kazala je Brnabić, dodajući da je u prvoj godini rada vlade zaključeno 35 ugovora sa domaćim i stranim investitorima ukupne vrednosti od 250 miliona evra, čime je otvoreno više od 9.000 radnih mesta.\nRast BDP-a u prvom kvartalu ove godine bio je 4,6 odsto što je najviši rast u protekloj deceniji, ocenila je premijerka Srbije.\nOna je rekla da će razvojnim merama Vlada nastojati da mlade zadrži u zemlji, kao i da je digitalizacija šansa Srbije da bude deo modernog sveta.\nGovoreći o infrastrukturnim radovima, navela je da je do sada uloženo više od 81 milijardi dinara u putnu i železničku infrastrukturu, i da je pokrenut novi ciklus investicija u infrastrukturi vredan pet milijardi evra koji, između ostalog, uključuje izgradnju "Autoputa mira" od Niša, preko Merdara, Prištine, Tirane do luke Drač i autoputa Beograd-Sarajevo.\n"Ne vodimo politiku u teoriji, već imamo konkretne rezultate koji svaki dan mogu nešto da znače našim građanima", naglasila je predsednica Vlade Srbije .\nGovoreći o bezbednosti, iznela je podatak da je u 2017. godini zabeležen najmanji broj krivičnih dela u proteklih 30 godina, dok je u delu spoljne politike saopštila da je glavni politički cilj punopravno članstvo Srbije u Evropskoj uniji.\nOna je još kazala da je u prvoj godini mandata njene Vlade otvoreno četiri nova pregovaračka poglavlja u pregovorima sa EU, a da su Srbiju posetili visoki važni evropski i svetski lideri i zvaničnici.\nPredsednica Vlade Srbije je izjavila i da je u proteklih godinu dana, zaključno sa današnjim danom, šest zemalja povuklo odluke o priznanju nezavisnosti Kosova. Ona je pitanje Kosova okarakterisala kao "pitanje unutrašnje politike".\n"Ostajemo dosledni u našoj politici prema Autonomnoj pokrajini Kosovo i Metohija, ali smo duboko i iskreno posvećeni dijalogu kao jedinom putu dolaska do održivog kompromisa", zaključila je Brnabić.\nOna se zahvalila građanima Srbije na strpljenju jer su reforme proces za koji je potrebno strpljenje te pozvala medije i civilno društvo da budu konstruktivni partneri radu Vlade Srbije i da podstiču kulturu dijaloga u društvu.\nZbog obeležavanja godinu dana rada Vlade Srbije, Subotica je danas bila sedište aktivnosti ministara, ali i predstavljanja ministarstava, a posebnu pažnju posetilaca privuklo je predstavljanje Vojske Srbije i Ministarstva unutrašnjih poslova, a na centralnom gradskom trgu svirao je policijski orkestar.\nU okviru posete Subotici, predsednica Vlade Srbije posetila je, između ostalog, nemačku kompaniju Norma grupa koja proizvodi delove za automobilsku industriju, zapošljava 1.200 ljudi i izvozi robu u 50 zemalja sveta.\nOna je tom prilikom iznela podatak da je Srbija apsolutni lider u privlačenju stranih investicija u regionu Zapadnog Balkana i da je u prvih pet meseci ove godine neto priliv direktnih stranih investicija isnosio 1,1 milijardi dinara, što je za skoro 160 miliona evra, ili 16,8 procenata više nego u istom periodu prethodne godine.\nAna Brnabić Subotica Vlada Srbije\nBrnabić: Srbija najoštrije osuđuje teroristički akt na Novom Zelandu\nBeograd: Srbijanska premijerka Ana Brnabić i članovi Vlade položili vjenac na mjestu ubistva Đinđića


Vlasnik TikToka odabrao Oracle za američkog partnera\n14. septembar/rujan, 2020.\nKompanija Oracle saopštila je u ponedjeljak da će se udružiti sa kineskom ByteDance kako bi TikTok mogao nastaviti raditi u Sjedinjenim Državama, pobjedivši Microsoft u utrci koja je na kraju struktuirana kao partnerstvo, a ne direktna prodaja, prenosi Reuters.\nByteDance kompanija, vlasnik kineskog TikToka, pregovarala je o prodaji američkog poslovanja svoje izuzetno popularne aplikacije Oracleu ili Microsoftu nakon što je američki predsjednik Donald Trump prošlog mjeseca naredio prodaju i rekao da će je u suprotnom ugasiti.\nTrump: Oracle bi bio odlična tvrtka za preuzimanje američkih operacija TikToka\nIako je ova aplikacija najviše poznata zbog svojih sadržaja namjenjenim tinejdžerima, američki zvaničnici su zabrinuti da bi podaci o korisnicima mogli biti predati kineskoj vladi. TikTok, koji ima čak 100 miliona korisnika u SAD, sa druge strane, tvrdi da nikada ne bi podijeliti podatke sa kineskim vlastima.\nPrema postignutom dogovoru Oracle će služiti kao "pouzdani tehnološki dobavljač", te će preuzeti upravljanje korisničkim podacima iz SAD-a.\nJoš uvijek je nejasno da li će američki predsjednik Donald Trump odobriti ovaj sporazum, no kako je rekao američki ministar finansija Steven Mnuchin, administracija će tokom ove sedmice pregledati pomenuti sporazum.\nByteDance odbio ponudu Microsofta o kupovini TikToka\nMnuchin je također naveo da je rok za odobravanje sporazuma 20. septembar, te da trenutni sporazum uključuje i obavezu stvaranja sjedišta kompanije u SAD-u sa 20.000 novih poslova.


Besplatan webshop za 50 trgovaca koji žele da se oprobaju u online svetu: Kako da se prijavite na konkurs? - Biznis Telegraf.rs\n22/06/22 | 15:10\nBesplatan webshop za 50 trgovaca koji žele da se oprobaju u online svetu: Kako da se prijavite na konkurs?\nPoziv je otvoren za sva pravna lica registrovana na teritoriji Srbije do 30.09.2022. godine\nEcommerce magazin uz podršku kompanije Visa, poziva sva pravna lica registrovana na teritoriji Srbije, koja se bave maloprodajom robe i/ili usluga za svakodnevnu potrošnju da dostave prijave za uvođenje online biznisa – internet prodavnice.\nPobednici konkursa dobijaju kompletno gotovo rešenje za internet prodaju koje podrazumeva pokretanje i hostovanje Internet prodavnice, šestomesečno besplatno održavanje, obuku za koriščenje i druge pogodnosti.\nPoziv je otvoren za sva pravna lica registrovana na teritoriji Srbije do 30.09.2022. godine.\nCilj konkursa jeste da se podrže mikro, male i srednje firme koje još uvek nisu pokrenule svoje online poslovanje odnosno koje nemaju internet prodavnicu..\nPozivaju se sve kompanije bez obzira na prethodno iskustvo\nBez obzira na Vaše online iskustvo, možete se prijaviti na konkurs, a uz podršku i obuku u okviru konkursa, bićete u mogućnosti da pokrenete i testirate novi kanal prodaje.\nKonkurs je namenjen svim pravnim licima registrovanim na teritoriji Republike Srbije, koja se bave maloprodajom robe i/ili usluga za svakodnevnu potrošnju. Ovom akcijom biće nagrađeno čak 50 pravnih lica koja će dobiti besplatnu Internet prodavnicu i održavanje web shop-a u trajanju od 6 meseci.\nPored toga, dobitnicima će biti obezbeđena uputstva i obuka za korišćenje e-commerce platforme za prodaju, podešavanje SSL sertifikata za sigurnu razmenu podataka na web prodavnici, kao i usluge SEO optimizacije sadržaja – neophodne za bolje pozicioniranje sajta na pretraživaču Google.\nUkoliko želite da vaša kompanija bude jedan od pobednika konkursa, postoje kriterijumi koje kompanije učesnici moraju da zadovolje kako bi aplicirale za navedene pogodnosti.\nUčesnici su u obavezi da se registruju i popune online formular na strani www.e-commerce.co.rs/konkurs. Sve prijave će razmatrati stručna komisija koju čine predstavnici kompanije Visa i Ecommerce magazina, a mi pozivamo sve kompanije da se prijave.\nPobednici će biti izabrani na bazi izvodljivosti njihovih ideja za prodaju, potencijala i kreativnosti – bez obzira da li firme imaju iskustva u internet prodaji ili ne.\nKontinuiran rast internet prodaje\nPoslovanje kompanija se sve više prebacuje na internet, o čemu svedoči podatak da je online kupovina kod nas zabeležila skok od 75,77% u 2021. u odnosu na 2020, što nas dobodi do cifre od 797 miliona eura prometa samo u transakcijama praćenih karticama putem interneta.\nDa li ste znali da je broj realizovanih transakcija putem interneta u Srbiji, plaćenih karticama, prvi put prešao 30 miliona? Miliona, da!\nVideo: Korona iznedrila neke startape, ali šta će biti hit rešenja u narednom periodu


DRI - Blic Online\nDRI: Naša je odluka da se obavi revizija poslovanja RTS, a ne njihova\nDržavna revizorska institucija (DRI) saopštila je danas da je odluka da RTS bude subjekt revizije u 2019. godinu predstavlja deo usvojenog Programa revizije za 2019. godinu, a ne rezultat dopisa koji je Upravni odbor te medijske kuće uputio na adresu DRI, a sa zahtevom da se sprovede kontrola poslovanja javnog medijskog servisa.\nSlabosti funkcionisanja sistema interne kontrole, neuspostavljanje funkcije interne revizije, nepravilnosti u vezi sa javnim nabavkama, više isplaćene plate u odnosu na propisane, predstavljaju neke od najčešćih nepravilnosti utvrđenih kod subjekata revizije, ukazao je danas generalni državni revizor i predsednik Državne revizorske institucije Duško Pejović.\nSkupština Srbije uskoro bi trebalo da izabere nove članove Saveta Državne revizorske institucije, a kandidat za predsednika DRI je Duško Pejović, dosadašnji vrhovni revizor u sektoru kontole budžeta lokalnih samouprava.\nDržavna revizorska institucija ustanovila je da je grad Kikinda nepravilno preuzeo obaveze u iznosu od najmanje 300.161.000 dinara bez odgovarajućeg postupka javne nabavke i sprovođenja javnih konkursa.\nDržavna revizorska institucija danas obeležava 10 godina rada\nDržavna revizorska institucija (DRI) Srbije, najviši organ revizije javnih sredstava, danas će obeležeti 10 godina rada.\nSNS: Krivične prijave DRI, vlast u Šapcu radi nezakonito\nGradski odbor Srpske napredne stranke Šabac, danas je ocenio da je DRI sa krivičnim prijavama, protiv odgovornog lica gradske uprave i odgovornih ispred JP u tom mestu, dokazala da zakon mora biti za svakog pojedinca isti i da Vlada Republike Srbije odgovorno radi svoj posao.\nNakon izveštaja DRI, u Subotici korigovane plate zaposlenih i funkcionera\nNačelnica Gradske uprave u Subotici Marija Ušumović Davčik donela je novi pravilnik o platama zaposlenih u Gradskoj upravi Subotice, objavljeno je u gradskom Službenom listu.\nDržavna revizorska institucija (DRI) dala je pozitivno mišljenje o poslovanju Narodne banke Srbije, dok je imala više primedaba kod obavljenih revizija Javnog duga i Završnog računa budžeta Srbije za 2015. godinu, prema izveštajima ovog državnog organa.\n"TROŠE BEZ IKAKVIH KRITERIJUMA" Državni revizor: Visokoškolske ustanove školarine daju za plate\nVisokoškolske ustanove nisu primenjivale merila prilikom utvrđivanja visine školarine i administrativnih naknada koje čine 95 odsto sopstvenih prihoda, navodi se u Izveštaju Državne revizorske institucije (DRI).\nDRI: Subotica nezakonito potrošila pola milijarde\nBACILI SMO 59 milijardi evra, DRI najavio još 31 KRIVIČNU PRIJAVU\nOd 1.364 prijave, koliko je Državna revizorska institucija do sada podnela, rešeno je samo 31,2 odsto. U DRI su za novi broj magazina NIN izračunali da je do sada bilo „sporno“ trošenje čak 5.881 milijarde dinara ili oko 59 milijardi evra, kolika je bila vrednost svih stavki, koje su bile pod lupom revizora u periodu od 2008. do 2014. zbog sumnje da su ta sredstva nenamenski trošena.\nRebalans budžeta Niša zbog preporuka DRI\nVeće grada Niša usvojilo je drugi po redu rebalans budžeta za ovu godinu koji podrazumeva povećanje rashoda za 562 miliona dinara i povećanje prihoda za 490 miliona dinara.\nDRI: Nemamo nadležnosti za ovlašćenje u vezi nabavke raketa\nDržavna revizorska institucija (DRI) nema nadležnosti za davanje ovlašćenja o finansiranju nabavke protivgradnih raketa i finansiranju protivgradnih strelaca na nivou lokalnih samouprava, niti za tumačenje Zakona o odbrani od grada na koje se pozivaju predstavnici lokalnih vlasti, saopštila je danas DRI.\nDržavni revizor "češlja" četiri političke stranke\nDržavna revizorska institucija (DRI) započeće sutra reviziju finansijskih izveštaja i pravilnosti poslovanja u 2015. godini Partije ujedinjenih penzionera Srbije, Socijaldemokratske partije Srbije, Socijaldemokratske stranke i Saveza vojvođanskih Mađara, najavio je danas predsednik DRI Radoslav Sretenović.


Vesić predvodio memorijalni defile „Pobeda slobode” - Beograd - Dnevni list Danas\nPočetna » Vesti » Beograd » Vesić predvodio memorijalni defile „Pobeda slobode”\nDanas Online20.10.2021. 16:17\nKako je navedeno, Vesić je istakao da danas sa ponosom slavimo našu pobedu i sećamo svih nastradalih za slobodu Beograda.\n– Beograd s ponosom slavi 77. godišnjicu oslobođenja u Drugom svetskom ratu. Tog 20. oktobra 1944. godine zavijorila se zastava slobode na Palati Albanija, čime je označen kraj fašističke okupacije Beograda koja je trajala 1.287 dana – rekao je Vesić.\nTokom oslobađanja prestonice poginulo je oko 4.000 pripadnika Narodnooslobodilačke vojske i oko 1.000 pripadnika Crvene armije, dok ih je oko 3.000 ranjeno, precizirao je zamenik gradonačelnika.\n– Nemci su do poslednjeg trenutka branili Beograd jer su pokušavali da spasu svoju vojsku koja se nalazila na jugu Balkana. Zbog toga se danas s pijetetom i ponosom sećamo žrtava, te svima koji danas žive u slobodnom Beogradu šaljemo poruku da je naša sloboda krvlju plaćena i da je ljubomorno čuvamo – naveo je Vesić.\nPodsetio je da se 20. oktobar poslednjih sedam godina slavi na način koji su njegovi oslobodioci zaslužili.\n– Ponosan sam što je danas u svim beogradskim školama pročitan proglas o važnosti 20. oktobra 1944. godine, ali i što smo Dan oslobođenja Beograda u Drugom i Prvom svetskom ratu spojili nizom dešavanja kroz manifestaciju „Dani slobode” – zaključio je Vesić.\nDogađaju su prisustvovali član Gradskog veća Slobodan Šolević, sekretar za kulturu Grada Beograda Ivan Karl, direktor Omladinskog pozorišta „Dadov” Vladimir Mijović, pripadnici Vojske Srbije, veterani iz Drugog svetskog rata i brojni Beograđani.\nNa Trgu republike je u nastavku svečanosti održan koncert Leontine Vukomanović i prijatelja „Naše priredbe”, dok će od 15 sati biti priređen koncert „Drugi vek opere u Beogradu” u izvođenju hora, solista i orkestra Beogradske opere i uz dirigentsku palicu Dejana Savića.\ndefileGoran Vesićpobeda slobodeBeograd\nJedno reagovanje na “Vesić predvodio memorijalni defile „Pobeda slobode””\n20. oktobra 2021. u 17.32\nSvi maske nose…


Agronomski fakultet u Čačku i ove godine upisuje 120 budžetskih studenata – Agropress\nAgronomski fakultet u Čačku ove godine će na četiri studijska programa upisati 120 budžetskih studenata. Tradicionalno, ovaj fakultet svake godine na prvu godinu studija upisuje isključivo studente koji će studirati o trošku države.\n“U prvom konkursnom roku, upisano je 108 studenata, tako da će 12 budućih brucoša imati priliku da se upišu na ovaj fakultet. Na opštoj agronomiji ostalo je jedno mesto, prehrambenoj tehnologiji osam i zoo tehnika tri mesta.\nVladeta Stevović,dekan Agronomskog fakulteta,Foto:Agropress\nBudući studenti koji žele da u drugom konkursnom roku upišu Agronomski fakultet mogu podneti prijave do 26. septembra,a dan kasnije polagati prijemni iz jednog od dva ponuđena predmeta, po izboru, biologija ili hemija”, izjavio je za Agropress Vladeta Stevović, dekan fakulteta.\nStudenti su najviše pokazali interesovanje za smer voćarstvo i vinogradarstvo gde su mesta u prvom konkursnom roku popunjena.\ndekan opšta agronomija orehrambena tehnologija upis vinogradarstvo i voćarstvo Vladeta Stevović zoo tehnika agronomski fakultet\nInfo centar za ruralni razvoj Agrosmart organizuje seminar „Kako da konkurišete za IPARD i 175 miliona evra“


CDM - Blic\nVeštak Balša Savić, koji je svedočio na suđenju Kotoraninu Slobodanu Kašćelanu u podgoričkom Višem sudu, ispričao je da je veštačio video-kamere koje su bile postavljene u Kotoru i da ga je izvesni "Marko" pozvao telefonom uz zahtev da taj proces ubrza.\nViši sud u Podgorici potvrdio je optužnicu Višeg državnog tužilaštva protiv policajca Danijela Žižića koji je okrivljen da je pokušao da ubije Novosađanina Stefana Abrlića (30).\nCrna Gora oprašta Somaliji dug od 5.030 evra, u skladu sa Inicijativom za izuzetno zadužene zemlje Međunarodnog monetarnog fonda.\nUŽAS U CRNOJ GORI Policija u tri kuće u Podgorici pronašla 93 ZATOČENIH LJUDI\nCrnogorska policija privela je 93 osobe sa Tajvana nakon što su ih vlasti zatekle zatvorene u kućama na nekoliko lokacija u Podgorici.\n"NISAM MOGAO PROTIV PRIJATELJA" Ovo je crnogorski policajac koji je odbio da primeni silu nad građanima i DAO OTKAZ (VIDEO)\nSlužbenik Centra bezbednosti Nikšić Miloje Šćepanović nakon 30 godina staža sinoć je dao otkaz nakon protesta u Nikšiću zbog usvajanja Zakona o slobodi veroispovesti, potvrđeno je CdM-u iz policije.\nHAPŠENJE NA CETINJU Policija kod pripadnika kriminalnih grupa pronašla oružje, municiju i DETONATORSKE KAPISLE\nCetinjani M.R. (28), S.B. (38) i M.R. (31) uhapšeni su danas nakon pretresa njihovih stanova u kojima je pronađeno oružje i municija, saopšteno je iz Uprave policije.\nPotvrđena optužnica protiv Podgoričana koji su DROGU KRILI U KINDER JAJETU\nViši sud u Podgorici potvrdio je optužnicu protiv Podgoričana A. Š. i J. Š, zbog neovlašćene proizvodnje, držanja i stavljanja u promet opojnih droga.


Ruski predsednik Vladimir Putin potpisao je zakon prema kojem pored nevladinih organizacija i medija, sada i novinari ali i privatni građani mogu biti označeni kao strani agenti, što će prema kritičarima dalje suzbiti slobodu izražavanja u Rusiji, pišu svetski mediji.\nŠirenje definicije "stranog agenta"\nPutin je u ponedeljak potpisao zakon koji omogućava da se pojedinci označe kao strani agenti, što je izazvalo kritike organizacija za ljudska prava koje kažu da će taj potez dodatno ograničiti medijske slobode u zemlji, ukazuje Rojters (Reuters).\nRuski zakon takođe zahteva da takozvani strani agenti podnose redovne izveštaje o svojim finansijama, ciljevima, kako troše svoj novac i ko su njihovi menadžeri.\n'Neograničena mogućnost interpretacije'\nNeprofitne organizacije u Rusiji su se godinama borile sa zakonom kojih ih je označavao kao "strane agente" ako primaju novac iz inostranstva, čime su bile izložene kaznama, birokratskim preprekama i gašenju, a sada se i pojedinci koji nešto objavljuju na internetu i dobijaju platu iz stranih izvora suočavaju s istim pravnim preprekama, piše Njujork tajms (The New York Times).\nNovi amandmani nalažu da se pojedinci registruju kao strani agenti ako objavljuju "štampane, audio, audiovizuelne ili druge izveštaje i materijale" i primaju novac od stranih vlada, stranih organizacija ili prosto od stranih građana. Kao i mnogi ruski zakoni koji ograničavaju slobodu izražavanja, ocenjuje njujorški list, novi amandmani će izgleda verovatno biti selektivno primenjivani da spreče kritike.\nRusi generalno nisu suočeni s otvorenom cenzurom na internetu, ali sve više strahuju za pravne posledice objavljivanja antivladinih poruka, ukazuje Njujork tajms. Sada u teoriji, svaki Rus kojeg plaćaju strane medijske organizacije ili koji prosto objavljuje postove na društvenim medijima dok prima novac iz inostranstva mogao bi biti primoran da se registruje po novom zakon.\nZbog postojećeg zakona neke ruske organizacije za ljudska prava poput Memorijala, suočene su s velikim kaznama zbog nepoštovanja zakona, na primer, zato što na svom Instagram nalogu nisu navela status stranog agenta.\nNovi amandmani mogu se primeniti na nekog ko piše na Fejsbuku (Facebook) a dobija novac za izdavanja stana u Minsku, rekla je pravnica Memorijala Marina Agalcova, dodajući da zakon stvara neograničenu mogućnost interpretacija.\nPredstavnik za slobodu medija u Organizacije za evropsku bezbednost i saradnju (OEBS) Arlem Dezir (Harlem Desir) rekao je da će zakon predstavljati "nesrazmerno mešanje u slobodu izražavanja i medijske slobode".\nS druge strane, ukazuje Njujork tajms, ruski poslanici su rekli da reaguju na zakone o stranim agentima iz drugih zemalja, ukazujući na slučaj ruske aktivistkinje za pravo na oružje Marije Butine koja je deportovana iz SAD u oktobru poštu je osuđena da deluje kao agent strane vlade.\nNovinari i aktivisti za ljudska prava novu meru ruskih vlasti opisali su kao taktiku zastrašivanja da se dalje spreče kritike Putinove vlade, navodi britanski list Gardijan (The Guardian).\nU otvorenom pismu prošle nedelje, više od 60 istaknutih novinara, pisaca i aktivista je pozvalo predsednika da ne potpisuje zakon. "'Strani agent' je stara fraza s izrazito negativnijom karakterom", navodi se u pismu, dodajući da oznaka "strani agent" diskredituje nekog u očima drugih građana i omalovažava ga uprkos činjenici da nije uradio ništa pogrešno ili nezakonito.\nUrednik popularnog radija Eho Moskve Aleksej Venediktov je rekao da je zakon delomično podstaknut letošnjim protestima, najvećim poslednjih godina, koji su izazvani čvrstom kontrolom vlasti nad pripremama za lokale izbore.\n"Ovo je priča o selektivnom napadu iz totalnog straha i stvara prepreke za demonstrante, iznad svega za medije, koji izveštavaju o protestima, koristeći sve dostupne informacije", rekao je Venediktov za portal znak.com.\nPrvi zakon o stranim agentima je usvojen posle velikih demonstracija protiv Putina 2012. i uglavnom je ciljao nevladine organizacije, ali je 2017. proširen tako da obuhvati i medije, ukazuje Gardijan.\nRuska vlada je takođe oštro kritikovala druge strane medije zbog izveštavanja o demonstracijama, sugerišući da bi mogla da ukine akreditacije nemačkom emiteru Dojče vele (Deutsche Welle) zato što je podelio mapu planirane rute neodobrenog protesta u avgustu.


Potencijal Palića i Subotice - zdravstveni i kulturni turizam |\nIzvor – YuEco\nOsnovu turističke ponude Subotice i Palića danas čini poslovni i vikend turizam, a u budućosti to bi trebalo da postane i zdravstveni i kulturni turizam. Za stvaranje kvalitetnog kulturnog proizvoda neophodna je revizija Strategije turizma Srbije. U okviru prve faze revizije Strategije razvoja turizma Srbije, u Velikoj većnici Gradske kuće održan je radni skup turističkih radnika Subotice i domaćih i stranih eksperata, kako bi se utvrdili glavni nedostaci, kao i potencijali turističke ponude Subotice i Palića.\nFokus revizije Strategije turizma Srbije biće na potrebama savremenog turiste. Prema rečima vođe tima za podršku sprovođenju Nacionalne strategije razvoja turizma koju finansira EU, Janeza Sirše ne bi se trebalo voditi samo onim što imamo, nego koliko će time biti zadovoljan savremeni turista.\nOsnovu turističke ponude Subotice i Palića čini poslovni i vikend turizam a u budućnosti naša šansa trebalo bi da postane zdravstveni, banjski ili welnes spa turizam, obogaćen vidovima ruralnog turizma. Veliku šansu predstavlja i kulturni turizam, koji delimično već koristimo. Iako turizam u Subotici postoji, najveću prepreku njegovom daljem razvoju predstavlja nepostojanje Strategije razvoja turizma Subotice, koja bi omogućila definisanje kvalitetnog kulturnog proizvoda.\nRadni skup u Gradskoj kući, deo je prve faze revizije Strategije turizma Srbije, koja će biti zavšrena na jesen kada će biti predstavljeni objedinjeni rezultati. Projekat pod nazivom „Podrška sprovođenju Nacionalne strategije razvoja turizma“ finansira Evropska unija, koja je time pokazala da je prepoznala turizam kao značajnu privrednu, ali i socijalnu i kulturnu priliku za razvoj Srbije.


Afrika – umetnost i značenje – Nadlanu.com\nObjavljeno 22. apr 2008. / 14:48:17\nIzložba Muzeja afričke umetnosti, u Francuskom kulturnom centru, predstavljena je brojnim kulturno-etničkim celinama, od kojih svaka nosi neponovljivi izraz identiteta afričkih društava i njihove duge i bogate istorije. Karakteristika afričkih civilizacija je upravo bogatstvo raznolikosti; zapisi u metalu, glini, drvetu, kamenu, tekstilu su visokosimboličkog karaktera – istovremeno karakteristični likovni iskaz svakog pojedinačnog naroda: Dogon, Bamana, Senufo, Baga, Bamileke, Bobo, Kuba.\nVekovima i kroz istoriju, afrička umetnost nastajala je kao manifestacija animizma i magije, religije i mitologije, a svaki predmet imao je svoju namenu, ulogu u konkretnom običaju i životu. Skulpture su izraz određenih verovanja i običaja, pa su statue ili maske tu, ne da prikažu vizuelnu, već pojmovnu realnost.\nSkulptura od drveta najtipičniji je izraz afričke tradicionalne umetnosti i s pravom se smatra "klasičnom" umetnošću Afrike. Skulpture se javljaju u velikoj raznovrsnosti stilova, u zavisnosti od naroda u kojima su nastajale, od apstrakcije i geometrizma do snažne ekspresivnosti, idealizacije i realizma. Anonimni umetnik stvara, pored rezbarenja u drvetu, i tehnikama livenja, modelovanja, tkanja, trajne forme koje su danas neodvojivi deo umetničkog nasleđa sveta.\nToplo vam preporučujemo: dođite na ovu izložbu, sigurni smo da ćete sa nje poneti i nova saznanja i jedno lepo osećanje da ste videli deo Afrike.


Akcija “Dardaneli”: Četiri brata uhapšena zbog šverca emigranata – Cafe.ba\nAkcija “Dardaneli”: Četiri brata uhapšena zbog šverca emigranata\nPripadnici Granične policije BiH su juče ujutru na području Bihaća, Cazina i Velike Kladuše uhapsili 11 lica, uključujući i četiri brata, koja su osumnjičena da su članovi kriminalne grupe koja se bavila trgovinom ljudima, odnosno emigrantima.\nPretresi su obavljeni na više lokacija, a otkriveno je i devet državljana Turske koje su pokušali prebaciti u Hrvatsku.\nIz Tužilaštva BiH saopšteno je da se radi o zajedničkoj, međunarodnoj akciji kodnog naziva “Dardaneli”, usmjerenoj na borbu protiv ilegalnih migracija, koju ta pravosudna institucija realizira u saradnji sa USKOK-om Hrvatske, te pravosuđem i policijom Crne Gore.\nNezvanično se saznaje kako su među uhapšenima Zijad Šabić, te braća Alen, Amel, Husein i Amir Bečić, i riječ je o osobama koje su odranije poznate policiji zbog bavljenja kriminalnim poslovima.\nPojedini portali javili su da je vođa kriminalne grupe bio Šabić, čije objekte su u Velikoj Kladuši pretresali i granični policajci i MUP USK. Isti izvor navodi da su pretreseni i objekti još jednog mještanina u Velikoj Kladuši i Cazinu, kao i kuća braće Bečića u selu Čavnik, kod Bihaća.\nObjavljeno je juče da su Šabić i pomagači u posljednja tri mjeseca u Hrvatsku, preko ilegalnih prelaza, prebacili najmanje 200 državljana Turske i Sirije, te da istražioci procjenjuju da su, zajedno sa saradnicima iz susjedne države, u tom periodu zgrnuli najmanje 200.000 KM!\nNavodno su iz Crne Gore emigranti prebacivani u Hercegovinu pa odatle u Krajinu, gdje su ih kod Bihaća preuzimala braća Bečići. Zatim su ih, po pisanju medija, kroz šumu u blizini graničnog prelaza Izačić prebacivali u Hrvatsku.\n“Poslom” je, navodi se, koordinisao Šabić, koji je već ranije hapšen zbog krijumčarenja i međunarodne trgovine ljudima.\nTo su, dakle, sve nezvanična saznanja koja su procurila u medije, a zvanično je potvrđeno da je hapšenje obavljeno po nalogu tužitelja iz Posebnog odjela za organizirani kriminal, privredni kriminal i korupciju Tužilaštva BiH i uz podršku pripadnika MUP-a USK.\nAkcija je, potvrđeno je, usmjerena ka osobama koje su osumnjičene da su kao organizirana kriminalna grupa, krijumčarile iz BiH na područje Hrvatske veći broj državljana Turske, kao i osoba iz zemalja Bliskog istoka.\nOve aktivnosti su, kako kažu iz Tužilaštva BiH, detaljno pripremane na zajedničkim sastancima sa predstavnicima USKOK-a i pravosuđa Crne Gore. O svemu je informisana i Međunarodna agencija za migracije (IOM).\nIncident u Tuzli: Policajac spriječio ženu da se zapali\nOptuženi za ubistvo se skrivao u grmlju


Vučić sa investitorima u Minhenu: "Srbiju predstavljamo kao zemlju povoljnog poslovnog ambijenta" (FOTO) - Objektiv\nNaslovna » Vesti » Politika » Vučić sa investitorima u Minhenu: “Srbiju predstavljamo kao zemlju povoljnog poslovnog ambijenta” (FOTO)\nPrerdsednik Srbije sa visoko rangiraninim preduzetnicima za okruglim stolom: "Spremam se za to i želim da privučemo još nemačkih investitora"\n/ 11:13 • 14.02.2020. • 14.02.2020.\n“Cilj nam je da Srbiju predstavimo kao zemlju povoljnog poslovnog ambijenta i atraktivnu destinaciju za investitore i da napredujemo sa investicijama”, napisao je Vučić na svom Instragram nalogu, na kojem je objavio i fotografije sa okruglog stola.\n“Cilj nam je da Srbiju predstavimo kao zemlju povoljnog poslovnog ambijenta i atraktivnu destinaciju za investitore i da napredujemo sa investicijama.” – Predsednik Vučić učestvuje na okruglom stolu sa visoko rangiranim investitorima.\n“Spremam se za to i želim da privučemo još nemačkih investitora. Išinger, koji je politička legenda Nemačke i koji ima ogroman ugled u Nemačkoj, je pozvao te investitore da dođu i da Srbija predstavi sebe kao investicionu destinaciju. Da to radite na Minhenskom bezbednosnom forumu, to je od ogromnog značaja”, rekao je Vučić.


Istraga protiv 20 državljana BiH zbog ratovanja u Siriji i Iraku | Banjaluka.net\nIstraga protiv 20 državljana BiH zbog ratovanja u Siriji i Iraku\nTužilaštvo BiH vodi intenzivne istrage protiv više desetina državljana BiH koji se nalaze na ratištima u Siriji i Iraku i koji, prema operativnim informacijama, napuštaju ta područja, rekao je glavni tužilac BiH Goran Salihović.\nSalihović je na sastanku Udarne grupe za borbu protiv terorizma rekao da Tužilaštvo BiH, sa partnerskim agencijama u inostranstvu, intenzivno radi na lociranju i izručenju ovih lica u BiH radi vođenja postupka zbog krivičnog djela.\nInformišući članove Udarne grupe o trenutnim i planiranim aktivnostima Tužilaštva u borbi protiv terorizma, Salihović je naglasio da je ostvarena značajna saradnja sa Turskom, gdje je zatvoren određen broj lica koja su bila na ratištima u Siriji i Iraku.\nTužilaštvo BiH radi sa partnerskim policijskim i bezbjednosnim agencijama na istragama u 33 predmeta koji se odnose na 70 lica osumnjičenih za organizovanja terorističke grupe, javno podsticanje na terorističke aktivnosti, vrbovanje radi terorističkih aktivnosti, protivzakonito formiranje i pridruživanje stranim paravojnim ili parapolicijskim formacijama, te krivična djela terorizma i krivična djela u vezi sa terorističkim aktivnostima.\n“Do danas su podignute optužnice protiv 20 osoba, koje se dovode u vezu sa ratištima u Siriji i Iraku, a uskoro se očekuje podizanje još dvije optužnice”, saopšteno je iz Tužilaštva BiH.\nNekoliko državljana BiH koji se nalaze na tom području kontaktiralo je policijske i pravosudne agencije u namjeri da se vrate u BiH, sporazumno priznaju krivicu i sarađuju sa pravosuđem BiH.\nIz Tužilaštva navode da su BiH i njene institucije postale značajan partner na međunarodnom nivou, što pokazuje činjenica da se vode međunarodne istrage i operacije i da tužilaštvo i partnerske institucije aktivno učestvuju u više međunarodnih operacija sa ciljem borbe protiv terorizma.\nU saopštenju se ukazuje na saradnju sa agencijama iz SAD, NJemačke, Francuske, Holandije, Srbije, Turske i drugih zemalja.\n“Skoro svakodnevno se dobijaju i razmjenjuju informacije o bezbjednosno interesantnim licima i potencijalnim terorističkim opasnostima”, navodi se u saopštenju Tužilaštva BiH.\nPripadnici policijskih i bezbjednosnih agencija iz BiH iskazali su punu opredijeljenost za intenzivu saradnju u borbi protiv terorizma u narednom periodu.\nO aktivnostima u borbi protiv terorizma i drugih oblika organizovanog kriminala, glavni tužilac će sutra razgovarati i sa visokom delegacijom iz Francuske, navode iz Tužilaštva BiH.


Sastanak Putina i Kima u Vladivostoku? – Saznajemo za vas\nSastanak Putina i Kima u Vladivostoku?\nlipanj 4, 2018 lipanj 4, 2018 admin\nRazmatraju se različiti datumi i mesto sastanka predsednika Rusije Vladimira Putina i lidera Severne Koreje Kim Džong Una, moguće je da pregovori budu održani u septembru u Vladivostoku na marginama Istočnog ekonomskog foruma, saopštili su za Sputnjik informisani diplomatski izvori.\nJedan od sagovornika agencije objasnio je da se razmatra mogućnost održavanja sastanka.\nDrugi izvor je istakao da je mogućnost pregovora na Istočnom ekonomskom forumu „moguća“.\n„Čekamo odgovor na Putinovo pismo (Kim Džong Unu)“, dodao je on.\nSa svoje strane, zamenik predsedavajućeg Državne dume Rusije Ivan Meljnikov potvrdio je da je severnokorejski lider pozvan na forum u Vladivostoku.\n„Znamo da je (ministar Sergej Lavrov) preneo poruku predsednika Putina drugu Kim Džong Unu, u kojoj je i poziv da zvanično poseti našu zemlju u okviru 4. Istočnog ekonomskog foruma u Vladivostoku koji će biti održan u septembru ove godine“, rekao je Meljnikov na sastanku sa delegacijom Severne Koreje.\nProšle nedelje ministar spoljnih poslova Rusije Sergej Lavrov posetio je Pjongjang, gde se sastao sa liderom Severne Koreje. Ruski ministar pozvao je Kim Džong Una da poseti Rusiju. Centralna telegrafska agencija Koreje ranije je saopštila da je na tom sastanku postignut dogovor o vođenju pregovora na najvišem nivou.\nPutin: Sastanak sa Trampom se odlaže zbog unutrašnje borbe u SAD


„Gasprom“ neće učestvovati u projektu gasnog čvorišta „Balkan“ - 04.03.2019, Sputnik Srbija\nKompanija „Gasprom“ ne planira da učestvuje u projektu balkanskog gasnog čvorišta u Bugarskoj, izjavio je direktor kompanije Aleksej Miler nakon sastanka... 04.03.2019, Sputnik Srbija\nrusija, vesti, svet, balkan, aleksej miler\n17:46 04.03.2019 (Osveženo: 18:00 04.03.2019)\n„’Gasprom‘ ne učestvuje u tom projektu. Svi naši resursi gasa u ovom regionu su dugoročno ugovoreni“, rekao je on.\nOn je takođe naveo i da računa da izgradnja gasovoda „Severni tok 2“ neće ponoviti sudbinu nerealizovanog projekta „Južni tok“.\n„Projekat ’Južni tok‘ nije se realizovao iz poznatih razloga, a projekat ’Turski tok‘ je realizovan ne samo za kratke rokove, već i pre njih. Dva kraka novog morskog gasovoda preko Crnog mora izgrađena su pre roka“, istakao je Miler.\nRusija je u decembru 2014. godine zbog nekonstruktivnog stava EU objavila da prekida rad na projektu gasovoda „Južni tok“, koji je trebalo da prođe kroz teritoriju Bugarske, Srbije i Mađarske, u korist novog gasovoda prema Turskoj („Turski tok“). Projekat „Turski tok“ podrazumeva izgradnju gasovoda koji se sastoji od dva kraka kapaciteta po 15,75 milijardi kubnih metara. Prvi krak predviđen je za isporuku gasa turskim potrošačima, a drugi za snabdevanje gasom zemalja južne i jugoistočne Evrope. Pokretanje gasovoda planirano je za kraj 2019. godine.\nProjekat „Severni tok 2“ podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Nemačke. Novi cevovod trebalo bi da bude izgrađen pored „Severnog toka“. Završetak izgradnje planiran je za kraj 2019. godine.


Mladi američki glumac Anton Jelčin, jedna od zvezda nove serije filmova „Star Trek“, poginuo je u nesreći pod neobičnim okolnostima – zgazio ga je sopstveni automobil, ispred njegove kuće u Los Andjelesu, saopštila je policija.\nNjegov automobil, „Jeep Grand Cherokee“ iz 2015. godine može biti jedno od 800.000 vozila za koje je aprila ove godine „Fiat Krajsler“ (CAF) najavio vanrednu popravku jer mogu da krenu iako je ručica automatskog menjača u položaju „PARK“ – „zaustavljeno“.\nProizvodjač je danas, dan posle pogibije glumca, saopštio da je u kontaktu s vlastima i da „vodi detaljnu istragu“.\nAutomobil „je krenuo unazad na strmom prilazu i prignječio ga (glumca) na stub poštanskog sandučeta, a zatim na zid od cigala“, rekla je portparolka policije Dženi Hauser.\nMoguće je da automobil glumca ima istu manu koju je istražila Agencija SAD za bezbednost saobraćaja NHTSA koja je februara ove godine pokrenula istragu zbog nepouzdanosti tih vozila sa automatskim menjačem jer mogu da krenu doik motor radi, iako je ručica menjača u položaju „parkiran“.\nRodjen u Rusiji, u današnjem Sankt Peterburgu, Anton Jelčin je kao dete došao u SAD s roditeljima, slavnim klizačima lenjingradskog „Baleta na ledu“.\nSa 27 godina, već je nastupio u tridesetak filmova, a posebno se izdvajaju njegova tumačenja Pavela Čehova u „Star Treku“ (2009), „Star Trek into Darkness“ (2013), „Star Trek: No Limits“(2016)“. Zapaćene su i njegove uloge u filmovima „Alpha Dog“ (2006) i „Terminator Renaissance“ (2009).\nIgrao je i u policijskom filmu „Green Room“ koji je kritika pozdravila prošle godine, a bio je i član rok-grupe „The HammerHeads“.


Sastanak sa ministrom u „Šumama Republike Srpske“ | Energetski portal Srbije\nSastanak sa ministrom u „Šumama Republike Srpske“\n19.01. 2017 Region\nU preduzeću „Šume Republike Srpske“ i svim njegovim organizacionim jedinicama gde budu utvrđeni gubici moraju biti preduzete mere da bi se smenili odgovorni, zaključili su ministar poljoprivrede, šumarstva i vodoprivrede Srpske Stevo Mirjanić, rukovodstvo firme i predstavnici Granskog sindikata šumarstva, prerade drveta i papira.\nSagovornici su istakli da je potrebno ubrzati realizaciju mera u oblasti šumarstva koje je usvojila Vlada Republike Srpske, a koje se odnose na organizaciono, ekonomsko i kadrovsko profilisanje u „Šumama Republike Srpske“.\nUprava i Nadzorni odbor „Šuma Republike Srpske“ trebalo bi da mobilišu sve proizvodne jedinice da bi bio realizovan novi način ugovaranja isporuke šumskih drvnih sortimenata i da bi se obezbedila što je moguće veća pravičnost pri njihovoj raspodeli, dodaje se u saopštenju.\n"Šume Republike Srpske"\nministar poljoprivrede šumarstva i vodoprivrede Srpske Stevo Mirjanić\nšumski drvni sortimenati\nSmanjena jačina i vrednost izgradnje solarne elektrane u...\nUskoro predlog odluke o proglašenju Parka prirode...\nZajedničke mere Republike Srbije i Republike Srpske na...\nDogovoren nastavak saradnje na realizaciji Povelje „za...


Održan ''Koš za sreću'' na tvrđavi | Adria Daily\nNalazite se na:Početna»Društvo»Sport»Održan “Koš za sreću“ na tvrđavi\nOd Katarina Srđević izbačeno\t 20. juna 2016. Sport\nHumanitarna utakmica koja već tri godine okuplja javne ličnosti i sportiste koji se kroz košarkaški meč bore za pomoć ugroženih, ove godine je održana na terenima KK Partizan na Kalemegdanskoj tvrđavi.\nPosle dve vrlo uspešne godine na Fontana sportskom letu u kojima je novčana pomoć prosleđena ugroženima u majskim poplavama 2014. godine i godinu dana kasnije Prvom srpskom društvu za disleksiju, Koš za Sreću se sa Novog Beograda odselio u Stari Grad gde su učesnici ovog događaja, uz slobodan ulaz za sve ljude koji žele da se dobro provedu uz mogućnost da pomognu nekome i publika ulepšali ovaj meč.\nAnđušići briljirali, Olga Danilović stigla do novog trofeja\nU trećem Košu za sreću prvi put su poraženi Plavi, rezultatom 67-64 nakon trećeg produžetka Žuti su trijumfovali.\nIako su Plavi tokom celog meča imali prednost i mada se činilo da će i dalje imati maksimalan učinak u istoriji ovog humanitarnog meča, solo partijama Ognjena Kajganića i Danila Anđušića Žuti su došli do trijumfa.\nU nadmetanju dama u šuterskom poligonu, pobedu je odnela 15- godišnja teniserka Olga Danilović čiji se košarkaški gen video na delu baš na terenima Partizana gde je maestralnim ubačajima stigla do zlata. Pevačica zabavne muzike Goga Stanić je zauzela drugo mesto, a moralni pobednik jeste glumica Dragana Mićalović koji je, iako teško povređena, uspela da savlada ceo poligon.\nŠto se malog derbija unutar Koša za sreću tiče, Darko Brašanac je, iako najbolji fudbaler na košarkaškoj utakmici, pretpeo poraz zajedno sa nekadašnjim igračem Partizana Lukom Stojanovićem, dok je do trofeja stigao dvojac crveno-belih, Slavoljub Srnić – Nenad Gavrić, koji je bio deo žute ekipe.\nMeč nije bio rešen pre trećeg produžetka kada su Plavi izgubljenom loptom sami sebe odveli u poraz. Pored braće Anđušić i Ognjena Kajganića, najbolji akter koji nije sportista bio je Vladimir Vuksanović, maneken.\n„Ovo je samo jedna u nizu akcija uz mnoge druge koje će podstaći socijalno ugrožene, višečlane porodice da nastave sa svojom borbom. Sve do januara ćemo „Humanitarnom menjažom dresova“ i mnogim drugim humanitarnim akcijama činiti da donacija bude značajnija. Prvi koji su učestvovali u „Humanitarnoj menjaži dresova“ jesu Milan Gajić i Mijat Gaćinović, pozivam i sve druge zainteresovane sportiste da im se pridruže“ – poručio je organizator Koša za Sreću, Petar Lazić.\nSpecijalan gost Koša za sreću bila je streljašica Ivana Maksimović, motivator i supruga predvodnika Žutih, Danila Anđušića.\nZnačaj ove akcije koja godinama postaje tradicionalno humanitarno-sportsko okupljanje javnih ličnosti i sportista prepoznao je i košarkaški agent Miško Ražnatović, čija je kompanija BeoBasket prijatelj ove humanitarne utakmice.\nPrethodni članakOdržana modna revija Lakvana Smita u Beogradu\nSledeći članak PARTIBREJKERS-i održali spektakularan koncert Taš je Naš


DAČIĆ: Važno što Vučić iznosi stav Srbije na SB UN ! • HAPPYTV.RS\nMinistar spoljnih poslova Ivica Dačić izjavio je danas da je veoma važno da se na sutrašnjoj sednici Saveta bezbednosti čuje stav Srbije o formiranju vojske Kosova, kao i da očekuje da će izlaganje predsednika Aleksandra Vučića naići na veliku podršku članica SB UN.\nIpak, Dačić je izrazio sumnju da će SB doneti bilo kakvu odluku povodom poteza Prištine zbog, kako je rekao, neslaganja velikih sila.\n"Biće teško promeniti stavove velikih sila o tom pitanju, ali je veoma važno da se ukaže na kršenje Rezolucije 1244 kao jedinog pravno validnog dokumenta koji se odnosi na Kosovo i Metohiju i kojim nije predviđeno formiranje bilo kakvih oružanih snaga", rekao je Dačić novinarima u Sava centru.\n"Predsednik će izneti stavove Srbije i očekujem da će naići na veliku podršku članica SB, ali Savet neće biti u stanju da donese bilo kakvu odluku zbog neslaganja velikih sila", rekao je ministar i dodao da je veoma važno da se čuje osuda čina Priština i stav Srbije u međunarodnoj javnosti.\nDačić smatra važnim i to što nijedna članica SB nije bila protiv sazivanja sednice, ali napominje da su SAD, Velika Britanija, Francuska, Poljska i Holandija tražile zatvorenu sednicu, dok su zahtev Srbije da sednica bude otvorena podržsle Rusija, Kina, Ekvatorijalna Gvineja, Etiopija, Bolivija i Kazahstan.\n"To je veoma važno jer nije prihvaćen zahtev zapadnih zemalja da sednica SB bude zatvorena. Očigledno je cilj da se to sakrije", rekao je Dačić.\nNa pitanje novinara o najavama da će novi pregovarački tim Prištine tražiti od Srbije ratnu odštetu, ministar je rekao da "Pristina živi u nekom svom svetu".\n"Bilo bi dobro, ako već tako hoće, da Kosovo vrati sve ono što je Srbija ulagala. Ako ćemo o ratnim odštetama i genocidu, nemojte da Srbija traži odštetu od svih koji su je napadali u poslednjih 100-200 godina", smatra Dačić.\nDodaje da Srbija treba da reaguje racionalno jer brani međunarodn pravo i svoje nacionalne interese.\nUpitan i o navodima da je Haradinaj dobio ponudu Brisela da se ukinu takse na robu iz centralne Srbije u zamenu za promenu naziva u CEFTA sporazumu iz UNMNIK u Kosovo* (Kosovo sa zvezdicom), Dačić je kazao da je to stvar Prištine.\n"To što su uradili ima da povuku, a ako ne povuku nema nastavka dijaloga", poručio je Dačić.


Vesti online / Sport / Odbojka / Kup Srbije: Crvena zvezda odbranila tron!\nKup Srbije: Crvena zvezda odbranila tron!\nOdbojkaši Crvene zvezde su odbranili trofej u Kupu Srbije pošto su u finalu u Kraljevu pobedili Ribnicu rezultatom 3:0 u setovima (25:21, 26:24, 25:19).\nPobedom u finalu 49. Kupa Srbije odbojkaši Crvene zvezde su 12. put osvoji nacionalni kup. Petković je bio najefikasniji u pobedničkoj ekipi sa 23 poena, dok je Ribnicu predvodio Marinković sa 11 poena.\nPredsednik OSS Aleksandar Boričić i kapiten Crvene zvezde Dušan Petković\nNajeća borba je viđena u drugom setu. Na prvom tehničkom tajm - autu je Crvena zvezda imala prednost od tri poena (8:5). Usledila je igra poen za poen, da bi posle vođstva od 14:11, sa dva vezana poena, Crvena zvezda stigla do prednosti od 16:11. Kraljevčani se nisu predavali, pa su posle prednosti protivnika od 18:14 prvo smanjili na 18:16, a zatim su i preokrenuli rezultat na 21:20. Ribnica je tada zaigrala fantastično, nošena publikom, pa je povela sa 24:22. Međutim, nije iskoristila dve set lopte nego je Crvena zvezda serijom 3:0 preokrenula rezultat i potom je iskoristila prvu set loptu.\nKup Srbije u odbojci 2014.\nNedelja 23.02.2014. 23:55


Šest prehrambenih proizvoda iz Hrvatske prodavaće se u Kini - Biznis Info\nYou are at:Home»Ekonomija»Šest prehrambenih proizvoda iz Hrvatske prodavaće se u Kini\nŠest prehrambenih proizvoda iz Hrvatske upravo su se našli na listi od 100 evropskih proizvoda sa zaštićenim geografskim porijeklom koje je Evropska komisija zvanično objavila kao proizvode koji će biti posebno označeni i privilegovani u trgovanju sa Kinom.\nKako prenosi Јutarnji list, recipročno, Evropska komisija je objavila i listu 100 kineskih proizvoda koji će biti priznati i preporučeni na tržištu EU.\nUgovor, potpisan nakon godinu dana pregovora, mnoge zemlje u EU nazivaju istorijskim, jer će omogućiti razmjenu registrovanih proizvoda, bez dilema oko plasmana plagijata velikih brendova.\nVijest o stavljanju dva hrvatska pršuta na listu od 100 evropskih proizvoda kojima je olakšan pristup kineskom tržištu u Klasteru hrvatskog pršuta vide kao dobar vjetar u leđa proizvođačima u Hrvatskoj koji su proteklih godina uložili velika sredstva u proširenje proizvodnje upravo zbog velike potražnje za izvozom.\nU Udruženju proizvođača kulena navode da su Kinezi jedni od najvećih potrošača svinjskog mesa u svijetu i da sporazum proizvođačima Baranjskog kulena omogućava izvoz na to veliko tržište.\nNajavljeno je da će poslije zvanične ratifikacije sporazuma, Udruženje Baranjski kulen pripremiti projekte za promociju kulena na kineskom tržištu, piše Jutarnji list.


Trijumf banjalučkog “Dajak kluba”\n09.06.2013 19:55 | Agencije\nBanjaluka - Banjalučki “Dajak klub” u muškoj i posada Rafting kluba (RK) “Advenčr.net” iz Bugarske u ženskoj konkurenciji trijumfovali su na Rafting evrokupu “Memorijal Branka Štulić”, koji je održan tokom vikenda na Vrbasu.\nBanjalučani su trijumfovali, zahvaljujući, prvenstveno, fantastičnoj trci u disciplini “spust”, gdje su u odnosu na drugoplasirani zagrebački RK “Kula” ostvarili prednost od čak 22 sekunde, saopšteno je iz RK “Kanjon”.\nŽenska posada RK “Kanjon” iz Banjaluke sjajnom vožnjom i osvojenim drugim mjestom u disciplini “spust” osigurala je srebrnu medalju u generalnom poretku Evrokupa.\n- Cijela organizacija, staza, i sve ono što su domaćini preduzeli na sigurnosti, organizaciji i transportu za svaku je pohvalu. Na sve ovo su nas u Svjetskoj rafting federaciji, već i navikli, i uvijek od Banjalučana i očekujemo organizaciju na najvišem nivou, rekao je potpredsjednik Federacije Robert Kazik.\nPredsjednik Kajak kanu i rafting saveza BiH Aleksandar Pastir istakao je da je sve urađeno na polju transporta čamaca, logistike, organizacije, postavke staza i prilaza stazama, da bi više od 200 takmičara zadovoljno otišlo svojim kućama iz Banjaluke.\nNakon dva takmičarska dana, prvo mjesto u generalnom plasmanu pripalo je banjalučkom “Dajak klubu”, drugo slovenačkom “Gimpeksu”, a treće RK “Kula” iz Zagreba, dok je u ženskoj konkurenciji prva bila posada bugarskog tima “Advenčr.net”, drugo RK “Kanjon”, a treće SRK “Bosna” iz Zenice.


Polarizovane naočare za sunce : Prednosti, mane, kada se koriste\nPočetnaBlogNaočarePolarizovane naočare za sunce – Kako...\nPolarizovane naočare za sunce su poznate po svojoj sposobnosti da blokiraju odsjaj koji se odbija od određenih površina. To ih čini veoma popularnim među ljudima koji provode mnogo vremena na otvorenom, na putu i oko vodenih površina.\nAli polarizovane naočare za sunce nisu samo za ljude koji vole vožnju čamcem, pecanje ili izležavanje na plaži. Svako kome smeta odsjaj na otvorenom može imati koristi od njih.\nPolarizovane naočare za sunce mogu biti korisne i za vožnju, jer smanjuju odsjaj koji se odbija od automobila i svetlih kolovoza.\nNeki ljudi osetljivi na svetlost, uključujući i one koji su nedavno imali operaciju katarakte, takođe mogu imati koristi od polarizovanih naočara.\nKako polarizovane naočare za sunce funkcionišu?\nPoređenje polarizovanih i nepolarizovanih naočara za sunce\nZa koga su namenjene polarizovane naočare za sunce?\nPronalaženje pravih polarizovanih naočara za sunce za vas\nKada polarizovane naočare za sunce nisu dobro rešenje?\nNa šta bi trebalo da se pripazi kod kupovine polarizovanih naočara za sunce?\nZašto pilotima nije dozvoljeno da nose polarizovane naočare za sunce?\nPolarizovane sunčane naočare odlične su za boravak na planini ili uz more, kao i za obične svakodnevne aktivnosti pri kojima odsjaj zna biti zaista naporan.\nPolarizovane naočare za sunce nude nekoliko prednosti kada je u pitanju borba protiv jakog sunca.\nOdlično smanjuju odsjaj oko vodenih površina\nŽivlje boje i kontrast među spoljašnjim pejzažima\nLjudi koji provode dosta vremena u vožnji tokom dana trebalo bi da primete bolju vidljivost sa polarizovanim naočarima. To im, zauzvrat, može pomoći da voze sigurnije i sa više samopouzdanja.\nMeđutim, imajte na umu da vozači, nautičari i piloti mogu imati problema da vide određene digitalne displeje na instrument tabli dok nose polarizovane naočare za sunce. Ovo može biti problem ako odluka u deliću sekunde zavisi od informacija prikazanih na ekranu.\nPolarizovane naočare mogu poboljšati udobnost i vidljivost, ali možete naići na situacije kada polarizovane naočare nisu najbolja ideja.\nTokom spusta, na primer, želite da vidite blistav odsjaj koji se reflektuje od ledenih površina, tako da možete da ih se klonite.\nKao što je pomenuto, polarizovana sočiva takođe mogu smanjiti vidljivost slika na određenim digitalnim ekranima.\nPored displeja u vozilu, tu spadaju još:\nPolarizovane naočare za sunce nemaju previše nedostataka, ali je ipak važno odmeriti prednosti i nedostatke. Ako polarizacija otežava upravljanje uređajima ili vozilima, pređite na nepolarizovanu alternativu.\nPolarizovane naočare su već godinama popularne među nautičarima i ribarima koji imaju potrebu za smanjenjem reflektirajućeg odsjaja od vode koja ih okružuje.\nAli sada, kada su mnogi drugi koji provode vreme na otvorenom otkrili prednosti polarizovanih stakala, interes za ovu vrstu naočara se drastično povećao.\nOsim nautičara, znatnu korist od ovakvih naočara imaju i vozači. Polarizovane naočare smanjuju odbljeske od dugih, ravnih površina kao što je hauba na automobilu ili površina na putu.\nProgresivna stakla takođe mogu uključivati polarizaciju. Ovo može biti jako dobra opcija za ljude preko 40 godina koji provode mnogo vremena na otvorenom.\nPolarizovane naočare za sunce sa fotohromskim staklima takođe mogu biti zgodne za one koji nose naočare.\nI zapamtite, ne nude sve polarizovane naočare za sunce potpunu zaštitu od UV zraka. Uvek dvaput proverite da li vaše naočare za sunce (bilo da su polarizovane ili ne) blokiraju 100% UV zraka, uključujući i UVA i UVB.\nPrvi korak ka najboljem mogućem vidu sa polarizovanim sočivima je zakazivanje očnog pregleda.\nAko imate čak i malu količinu refrakcione greške, ispravljanje vida na otvorenom polarizovanim naočarima za sunce na recept će vam pomoći da vidite što je moguće jasnije i udobnije tokom dana.\nPostoji nekoliko slučajeva kada polarizovana stakla nisu preporučljiva za korišćenje. Na primer, možete imati poteškoće prilikom gledanja u LED i LCD ekrane.\nTakvi ekrani se često koriste na:\ninstrument tabli automobila\nKod kupovine polarizovanih naočara, važno je znati da na njima mora da postoji oznaka o polarizaciji.\nIako većina kvalitetnih naočara za sunce ima oznaku da blokiraju 100% UVA i UVB zrake, to ne znači da su one polarizovane. Uvek se posavetujte sa optičarem ili oftalmologom o prednostima i manama polarizovanih stakala.\nKvalitetne naočare za sunce su svakako nešto u šta se ispalti da se investira, jer zdravlje naših očiju uvek treba da bude na prvom mestu.\nPolarizovane naočare se ne preporučuju pilotima, jer mogu uticati na sposobnost pilota da vidi instrument tablu u kokpitu tokom leta. Ovo može predstavljati veliku opasnost po bezbednost.


Sve novine iz sveta fitnesa na Beogradskom sajmu od 12. do 14. oktobra - SPORTSKI ŽURNAL\nPrijović i Đani privedeni zbog kršenja policijskog časa\nEto poručio dvojici francuskih doktora: „Kur... sinovi, Afrikanci vam nisu zamorci!”\nŠANSA DA SE PRIBLIŽIMO BOGATIJIMA - Selektor Srbije: Šta je mesec u odnosu na čitav život\nKORONA TEŽA OD GRANATA - Loznica fudbalom prkosila bombardovanju 1999.\nKraj NBA sezone tokom jula u Las Vegasu?\nPRE 46 GODINA ZVEZDA JE OSVOJILA KUP KUPOVA - Moka: Čuvene češke konzerve, otvoriš ih u prvih sedam minuta i trpaj\nBrakočević: Ne tražite od nas medalje, kad niste sposobni da da sedite u kući\nNadal: Hvala Nole, gospodski potez\nTENISERI U PROBLEMU - Biće iskušenje ako im neko ponudi 10 ili 15 hiljada dolara da namerno izgube\nMUDRI ENGLEZI - Vimbldon se osigurao od otkazivanja zbog epidemija\nKukolj: Kad nema putovanja nema ni takmičenja\nKan ne razmišlja o završetku karijere\nSve novine iz sveta fitnesa na Beogradskom sajmu od 12. do 14. oktobra\n16 septembar, 2018 0\nNajveći regionalni sajam fitnesa, velnesa i zdravlja pod nazivom Belfis od 12. do 14. oktobra, drugu godinu zaredom, biće održan u Beogradu\nU hali 3 Beogradskog sajma, na oko pet hiljada kvadratnih metara izložbenog prostora, pod pokroviteljstvom Ministarstva omladine i sporta i Saveza za rekreaciju i fitnes Srbije, okupiće se više od 100 izlagača iz Srbije, Nemačke, Hrvatske, Slovenije, Italije, Mađarske, Bugarske i drugih zemalja koji će predstaviti svoje nove brendove, sprave, rekvizite, suplemente, kao i rekreativne i sportske programe koji su trenutno hit u svetu.\nTokom tri dana sajma očekuje se oko 10 hiljada posetilaca koji će na raspolaganju imati više od 60 aktivacija na tri bine, kao i prezentacije vezane za fitnes, velnes, mešovite borilačke veštine, aktivnosti za decu, bodibilding...\nPosebnu vrednost ovom sajmu daće i održavanje osmog Evropskog fitnes kongresa na kome kao i raznih seminara i predavanja vrhunskih stručnjaka.\n- Prvenstvena ideja za organizaciju ovakvog sajma je promocija zdravog života i zdrave ishrane, popularizacija rekreacije i fitnesa, a sve u cilju stvaranja zdravije nacije. Poslednja istraživanja ukazaju na dramatičnu porast gojaznosti stanovištva koja je u poslednje tri decenije sa svega šest odsto skočila na čak 20 procenata. Zato je neophodno na sve načine isticati važnost fizičkog vežbanja kao najefikasnijeg načina prevencije zdravlja, naročito kod dece - počeo je priču Dragan Tomašević jedan od organizatora ovog sajma i generalni sekretar Saveza za rekreaciju i fitnes Srbije i potom dodao:\n- Upravo iz tog razloga svim posetiocima biće omogućeno da provere svoj zdravstveni i fitnes status. Na galeriji Hale 3 biće formiran medicinski korner gde će se vršiti osnovna antropometrijska merenja, kardio sken analiza koja olakšava prepoznavanje potencijalnih zdravstvenih tegoba kod rekreativaca, ali i utvrđuje dijagnostiku sportskih performansi. Meriće se nivo stresa, krvni pritisak, utvrđivati telesni sastav, analize kičmenog stuba, davaće se predlozi ishrane i programi sportskih aktivnosti i sve to besplatno.\nPoseban program pripremljen je za najmlađe posetioce:\n- U dečijoj zona mališani će moći da uživaju u mnoštvu aktivnosti, različitim igrama, vežbama sa loptom, poligonima, demonstracijama školica sporta, promociji raznih sportova, ali i zabavnim programima. Sve te aktivnosti biće usmerene ka tome da deci predstavimo koliko je za dobro zdravlje, pravilan rast i razvoj, ali i bolje rezultate u školi važno redovno bavljenje sportom. Za sve trenere i instruktore obezbeđen je izuzetno bogat program radionica na kojima će moći da se upoznaju i ovladaju novim ili usavrše postojeća znanja i veštine. Biće zastupljene sve oblasti fitnesa: grupni aerobni programi, funkcionalni trening, pilates kao i personalni treninzi - konstatovao je Tomašević.\nOrganizatori pripremaju i brojna iznenađenja, poklone za posetioce kao i takmičenja u powerlifting-u, fit kid-u i bodibilding reviju. Ulaznice za sajam fitnesa, velnesa i zdravlja koštaće 250 dinara.\nSajam fitnesa „Belfis 2019“ treću godinu zaredom u Beogradu\nSiniša Mali posetio Sajam fitnesa „BELFIS“\nSajam fitnesa, velnesa i zdravlja do nedelje u Beogradu\nKlubovi Premijer lige predložiće smanjenje plate fudbalerima za 30 odsto\nAKCIJA SUDIJA - U rekordnom roku sakupljeno 600.000\nPRIČA IZ MINSKA - Nastić: Mi smo fudbaleri, dobijamo novac za to što igramo i ne odlučujemo mnogo\nČuveni „Vestfalen“ postaje centar za obolele od korona virusa


ISIS PONOVNO NAPAO U TURSKOJ: Eksplozija ubila devet ljudi, ozlijeđeno je njih stotinu – Net.hr\nEKSPLOZIJA AUTO BOMBE\nISIS PONOVNO NAPAO U TURSKOJ: Eksplozija ubila devet ljudi, ozlijeđeno je njih stotinu\nFoto: AFP/ILYAS AKENGIN Autor: Danas.hr 09:23 05.11.2016\nTurska državna medijska agencija Anadolu izvjestila je da je u jugoistočnoj Turskoj u napadu na policijsku stanicu eksplodirala auto bomba koja je ubila sedam civila i dva policijska službenika, piše CNN.\nPremijer Binali Yildirim u petak je rekao kako je u eksploziji ozlijeđeno 100 ljudi, a sudeći prema izjavi koju je na internetu objavila agenciju Amaq ISIS je reuzeo odgovornost za napad. Njihova izjava se ne podudara s izjavom turskih vlati prema kojoj je za eksploziju kriva Radnička partija Krudistana (PKK).\nBomba, koja je eksplodirala u iznimno naseljenom području Baglara u središtu Diyarbakira, oštetila je automobile i fasade okolnih zgrada. Do eksplozije je došlo samo nekoliko sati nakon što su stranački čelnici prokurdske Narodne demokratske stranke (HDP) pritovreni zbog sumnje da su povezani s terorizmom.\nUhićenje čelnika HDP-a, druge najveće oporbene stranke u turskom parlamentu, te još desetorice njenih zastupnika kod Zapada je povećalo zabrinutost zbog gušenja oporbe u Turskoj.


"Neroazuri" prodaju Brazilca, Tadićev saigrač na meniju - Sportske.net\n"Neroazuri" prodaju Brazilca, Tadićev saigrač na meniju\nBivši igrač Nice potpuno razočarao na "San Siru".\nTomas Miler i Gundogan zajedno sledeće sezone, ali u kom dresu?"Ćolova" generalka, ovako će izgledati nova odbrana Atletika!"Ćolova" generalka, ovako će izgledati nova odbrana Atletika!Eksplodirao je u PL ove sezone, sada je razočarao najveće klubove!Oni ostaju bez ugovora, a mogli bi da budu "zlato" za brojne ekipe!\nPo pisanju italijanskog Kalčomerkata dani Dalbera u Milanu su odbrojani, investicija od skoro 25 miliona evra je proglašena propalom.\nLevi bek brazilskog porekla nije uspeo da se nametne Spaletiju u prethodne dve godine, ove sezone je odigrao svega deset utakmica u Seriji A sa jednom zabeleženom asistencijom.\nProšlog leta je takođe bio blizu povratka u Nicu, ali su nesuglasice oko visine transfera presudile da ostaje makar još jednu sezonu u Milanu.\nInteresovanje postoji, prema pisanju Italijana za Brazilca su zainteresovani Nemci i Francuzi, te je već krenulo sa nagađanjima ko bi mogao da bude konačno dobro pojačanje kraj leve aut-linije.\nPrvi na spisku je Ajaksov Argentinac, Nikolas Taljafiko međutim problem može predstavljati veliko interesovanje ostalih klubova zbog odličnih partija levog beka ove sezone.\nDrug pik Marote jeste Italijan koji je povezivan sa Interom u nekoliko prethodnih prelaznih rokova, Mateo Darmijan je na pragu napuštanja "Old Traforda", ove sezone je odigrao svega šest utakmica u Premijer ligi.\nBivši igrač Torina može pokriti obe pozicije kraj aut-linije, cena je svakako manja od one za fudbalera Ajaksa, Bepe Marota je na potezu.


Na mlađima svet ostaje, čim stariji donesu takvu odluku – Vladimir Marinković BLOG\nNa mlađima svet ostaje, čim stariji donesu takvu odluku\nOd Vladimir Marinkovic\nU Knjige za menadžere\nOvo je davno primetio veliki Duško Radović, a iskoristio kao duhovitu opasku sjajni Boris Vukić – da objasni princip nasleđivanja u porodičnim kompanijama. Knjiga „Osnivači, naslednici, menadžeri“ se bavi prenošenjem kompanije sa jedne na drugu generaciju, kao i pripremom svih generacija, porodice i zaposlenih za ovaj veoma važan poduhvat. Borisa Vukića znam duži vremenski period. Siguran sam da je u oblasti porodičnog biznisa, sa posebnim osvrtom na nasleđivanje unutar porodične kompanije, jedan od najkompetetnijih ljudi na ovim prostorima.\nIzuzetno jednostavnim stilom, sa puno primera i prikaza, na momente duhovitim bravurama, Boris ističe važnost uspešnog prenosa kompanije na naslednike. Svojim šaljivim dosetkama i pričama, čitaocu se ovaj proces može učiniti bezbolnim – što on sigurno nije. Proces nasleđivanja je obrazložen kroz 4 dela, objašnjavajući važnost pripreme naslednika, osnivača, kompanije i porodice i razumevanja prioriteta i želja svih strana. Autor na više mesta posebno ističe značaj obrazovanja i školovanja u ovom procesu, jer kako on kaže „Preduzetnik se rađa. Menadžment i liderstvo su zanati koji se uče.“ I zato je važno „menadžersko opismenjavanje“ rukovodioca i zaposlenih u kompaniji koja se nalazi u procesu nasleđivanja.\nO značaju porodičnih preduzeća govori podatak da porodična preduzeća predstavljaju 80% svih registrovanih privrednih subjekata u svetu, koja generišu 70% svetskog BDP-a. Međutim, statistika ne govori u prilog uspeha nasleđivanja u porodičnim firmama, jer oko 70% porodičnih preduzeća nestane nakon smrti vlasnika, dok samo 30% njih dočeka prelazak sa prve na drugu generacije, a jedva 12% sa druge na treću. Boris konkretnim alatima i primerima daje pozitivne odgovore na pitanja:\nDA, moguće transformisati malu preduzetničku firmu u porodičnu kompaniju. DA, postoje pravila u planiranju prenosa vlasništva sa jedne na drugu generaciju.\nDA, postoje smernice za pripremu osnivača i naslednika, kako bi se kompanija uspešno transformisala.\nDA, postoje univerzalne prepreke i zamke koje se mogu prevazići.\nOn je na 150 stranica pokrio najveći deo problematike vezane za porodične firme. Čitaocima će brzo biti jasno koji su koraci neophodni kako bi se proces tranzicije i prenošenja vlasništva u porodičnim kompanija prošao na uspešan i najmanje bolan način. Pored toga, voleo bih da vidim kulturološku razliku između modela koji važe u skandinavskim i zapadnoevropskim zemljama, koje je kao model navodio Džon Vord u “Razvoj porodičnih kompanija”. Kao i specifičnosti mentaliteta i tranzicionog društva. Ipak, u jednoj svojoj rečenici razbija predrasude našeg balkankog mentaliteta: „Može se biti pravedan, a da se svim naslednicima ne ostavi jednak udeo u kompaniji.“\nZa kraj bih parafrazirao – mi nismo nasledili naše firme od naših predaka, već smo ih pozajmili od naših potomaka. Dajem svaku preporuku za ovu sjajnu knjigu.\nstil i jasnoća ★★★★★\ndaje odgovore na pitanja ★★★★★\nnasleđivanje porodična kompanija porodične firme porodični biznis razvoj\nOd Vladimir Marinkovic October 18, 2019


EPBiH će zatvarati ugljenokope, na njima graditi solarne elektrane\nMichael Reichelt from Pixabay\nNajveći državni proizvođač struje u Bosni i Hercegovini odredio je pet lokacija na nekadašnjim rudnicima uglja i deponijama pepela i šljake za instalaciju fotonaponskih sistema. EPBiH namerava da postepeno gasi pogone koji koriste to fosilno gorivo i da ih zameni solarnim elektranama.\nAjla Merzić, vodeća stručna saradnica Sektora za razvoj u Elektroprivredi BiH, kaže da će kompanija nakon 2050. godine biti oslonjena na hidroelektrane i obnovljive izvore energije u proizvodnji struje. Ona je za Faktor.ba izjavila da će najveći proizvođač električne energije u zemlji morati da zatvara svoje termoelektrane na ugalj u Tuzli i Kaknju.\nTa dva postrojenja još uvek dominiraju ovim sektorom u BiH, navodi predstavnica državnog preduzeća. Merzić je ukazala na obaveze iz Sofijske deklaracije i zahteve Evropske unije i podsetila na to da mora da bude postignuta ugljenična neutralnost.\nRudari moraju da budu zaštićeni\nEPBiH je ove godine završio svoj prvi vetropark, Podveležje, a planira da mu pridoda solarnu elektranu od trideset megavata. Dalje, razvija projekte vetroelektrana Vlašić u Travniku i Bitovna u Konjicu. Merzić je otkrila da je kompanija odabrala pet lokacija na bivšim ugljenokopima i deponijama šljake i pepela za gradnju solarnih elektrana.\nViše blokova u termoelektranama u Tuzli i Kaknju mora da se ugasi 2023. godine\nFotonaponski sistemi će biti instalirani kako se termoelektrane i rudnici uglja budu postepeno zatvarali, stoji u članku. Više blokova u Tuzli i Kaknju mora da se ugasi 2023. godine, napomenula je Merzić i dodala da kapacitete treba zameniti drugima kao i da kompanija mora da se pobrine da rudari ne postanu nezaposleni. Ona tvrdi da će neki od radnika biti obučeni da rade na projektima solarnih elektrana.\nBiomasa na području rudnika uglja\nEPBiH je u eksperimentu s američkom firmom E3 posadio brzorastuću vrbu na dva hektara zemljišta koje pripada rudnicima Kreka i Breza. Zamisao je da se biomasa upotrebljava u proizvodnji struje u postojećim termoblokovima, izjavila je Ajla Merzić i istakla da je to takođe prilika za otvaranje radnih mesta, budući da će se projekat sledeće godine proširiti na više desetina hektara.\nNa inicijativu Sekretarijata Energetske zajednice, kompanija je u maju odlučila da sledeće godine počne da interno obračunava troškove na ime ispuštanja ugljen-dioksida.\nZemlje Zapadnog Balkana očekuje najavljeni prekogranični porez na ugljenik u Evropskoj uniji ukoliko ne budu počele da naplaćuju emisije gasova s efektom staklene bašte ili uskladile svoje mehanizme sa Sistemom EU za trgovanje emisijama.\nTagovi: biomasa, dekarbonizacija, energetska efikasnost, energetska tranzicija, EPBiH, obnovljivi izvori energije, pravedna tranzicija, solarne elektrane, termoelektrane, ukidanje upotrebe uglja\nPočetna » Vesti » OIE » EPBiH će zatvarati ugljenokope, na njima graditi solarne elektrane


Zabranjenje posete domovima za stare zbog korona virusa - Radio televizija Pančevo\n13. marta 2020. 21. septembra 2020. 0408\nMinistar za rad, zapošljavanje, boračka i socijalna pitanja Zoran Ðorđević naložio je svim ustanovama za smeštaj u sistemu socijalne zaštite, u koje spadaju i domovi za stare i gerontološki centri, striktnu zabranu poseta, kao jednu od mera zaštite protiv širenja korona virusa.\n“Najstariji građani, prema rečima struke, spadaju u kategoriju rizičnih i najosetljivijih, kada je u pitanju korona virus. Zabrana poseta predstavlja preventivu kojom možemo da ih zaštitimo i zato molim stanovništvo, porodice i prijatelje naših korisnika, da imaju razumevanja, a sve sa ciljem da zaštitimo naše najstarije korisnike”, naveo je Ðorđević u saopštenju dostavljenom medijima.\n“Obaveštenje o zabrani poseta mora da bude istaknuta u ustanovama, ali ćemo o svim aktuelnostima obaveštavati javnost i putem sajta Ministarstva. Molim sve da imaju razumevanja, ovakvim ponašanjem zaštitićemo i naše radnike, a veoma je važno i da se oni posle posla vrate zdravi svojim porodicama“, rekao je Ðorđević.


Vredne donacije kompanije Huawei tehničkim fakultetima u Beogradu i Nišu | Mobilni.info\nHome Ekskluzivno Vredne donacije kompanije Huawei tehničkim fakultetima u Beogradu i Nišu\nDekani fakulteta i direktor kompanije Huawei u Srbiji Chen Chen\nBežična oprema u vrednosti od 170 hiljada evra\nElektrotehnički fakultet u Beogradu unaprediće svoj rad uz pomoć nove savremene bežične tehnologije u vrednosti od gotovo 100 hiljada evra, dok je Elektronski fakultet u Nišu dobio novu tehničku opremu čija vrednost iznosi više od 70 hiljada evra.\nNovi sporazumi o saradnji sa tehničkim fakultetima iz Novog Sada i Čačka, kao i Kriminalističko-policijskim univerzitetom doprineće razmeni znanja, veština i iskustva nastavnika, saradnika i istaknutih stručnjaka iz oblasti veštačke inteligencije. Omogućiće realizovanje zajedničkih naučnih i drugih projekata, izvođenje predavanja, seminara, obuka, stručne prakse, ali i razmenu naučno-stručne literature.\nDirektor kompanije Huawei u Srbiji, Chen Chen, uručio je donacije i potpisao sporazume o saradnji u prisustvu prvog potpredsednika Vlade i ministra prosvete, nauke i tehnološkog razvoja Branka Ružića i istakao da je Huawei posvećen ulaganju u obrazovanje i razvijanju mladih talenata u oblasti informaciono-komunikacionih tehnologija.\n“Pandemija je otežala rad svih obrazovnih ustanova u Srbiji i suočila kako profesore, tako i studente, sa novim izazovima online nastave. Verujemo da će ove donacije u vidu tehničke opreme i bežične tehnologije olakšati njihov rad u narednom periodu. Ponosni smo i na potpisane sporazume o saradnji koji će doprineti razmeni znanja stručnjaka iz oblasti veštačke tehnologije, ali i omogućiti realizovanje novih sjajnih projekata koji su pred nama. Nadamo se da ćemo na ovaj način poboljšati digitalne veštine mladih i podstaći ih da pronađu strast prema nauci i spremnost da je istražuju. Kompanija Huawei usmerena je na negovanje ICT talenata, a sve u cilju da ojačamo razumevanje i interesovanje za ovu industriju i da na taj način mlade ohrabrimo da postanu deo digitalnog sveta”, istakao je gospodin Chen Chen i dodao da je obrazovanje, koje je danas usko povezano sa korišćenjem najmodernijih tehnologija, najvažniji resurs za budućnost.\nPrvi potpredsednik Vlade Branko Ružić i direktor kompanije Huawei u Srbiji Chen Chen\nPrvi potpredsednik Vlade i ministar prosvete, nauke i tehnološkog razvoja, Branko Ružić, istakao je značaj potpisanih sporazuma o saradnji i ugovora o donaciji.\nMozilla donosi popularne funkcije privatnosti na svoj desktop i mobilni VPN\n“Pre svega, želim da izrazim zadovoljstvo što su danas potpisani ovako važni sporazumi koji će unaprediti sistem visokog obrazovanja u Srbiji. Zahvaljujući ovoj donaciji kompanije Huawei Technologies, koja će dati vrednu opremu Elektrotehničkom fakultetu u Beogradu i Elektronskom fakultetu u Nišu, studenti će moći da unaprede kvalitet učenja, a profesori će imati bolje uslove za rad. Takođe, veoma su važni i sporazumi koji će doprineti razmeni znanja i unaprediti rad na zajedničkim projektima, kroz poboljšanje digitalnih kompetencija mladih.\nZajednički cilj svih nas je da ulažemo u poboljšanje kvaliteta visokog obrazovanja, kako bi studenti nakon završetka studija bili spremniji za tržište rada. Zahvalni smo kompaniji Huawei koja je kao društveno odgovorna kompanija prepoznala potrebe ovih fakulteta i odlučila da donira ovu vrednu opremu. Povezivanje i saradnja nauke i obrazovanja sa privredom su od izuzetnog značaja”, istakao je Ružić.\nU svom dosadašnjem radu, kompanija Huawei kontinuirano je posvećena ulaganju u obrazovanje i razvijanju mladih talenata u oblasti informaciono-komunikacionih tehnologija kroz razne projekte, poput “1.000 snova” i “Seeds for the future”. Osnovni cilj je unapređenje digitalnih veština mladih kako bi postali deo savremnog digitalnog okruženja, ali i izgradnja ekosistema informaciono-komunikacionih tehnologija uz podršku i saradnju sa svim zainteresovanim stranama. Projekti imaju za cilj da obezbede dugoročnu i održivu platformu za mlade u regionu i podstaknu ih da rade na ICT sektoru, pomažući svojim zemljama da grade inteligentno društvo u regionu.\nThe post Vredne donacije kompanije Huawei tehničkim fakultetima u Beogradu i Nišu first appeared on PC Press.Original Article\nPrevious articleProcureli novi detalji za Skull and Bones\nNext articleA1 i CSI: Kako do sigurnijeg interneta za mlade


Gradiska.com - Usvojena Informacija o stanju u privredi za 2018. godinu\nOvo je rekao gradonačelnik Adžić i dodao da za to postoje dobri pokazatelji i trendovi u povećanju broja zaposlenih, te da je u periodu od 2016. do 2018. godine zabilježeno povećanje za 800 zaposlenih na prostoru Gradiške i određeno smanjenje broja nezaposlenih koji se vode kao aktivna lica koja traže posao.\n“Kapitalna strateška investicija na prostoru grada je dovođenje kompanije koja bi se bavila otkupom i preradom poljoprivrednih proizvoda.Mi smo kao gradska uprava spremni da takvoj kompaniji damo prostor u Agrozoni u Novoj Topoli čak i za 1 euro, ako bi bila posvećena takvoj vrsti djelatnosti na prostoru našeg grada“, naglasio je Zoran Adžić, gradonačelnik Gradiške.\nOsim informacija o stanju u privredi, poljoprivredi, protivgradnoj preventivi na 24. sjednici gradiškog parlamenta su usvojeni izvještaji o poslovanju javnih ustanova u 2018. godini Narodne biblioteke, Kulturnog centra, Zavičajnog muzeja, Doma zdravlja, Apoteke, Centra za socijalni rad, Javne predškolske ustanove „Lepa Radić“,Razvojne agencije Gradiška i Turističke organizacije. Razmatran je i usvojeni izvještaj o radu gradonačelnika u organima preduzeća koja obavljaju komunalnu djelatnost: „Vodovoda“, „Gradske čistoće“ i „Toplane“.\nOdbornici su između ostalog usvojili informaciju o organizovanju i funkcionisanju civilne zaštite za prošlu godinu, kao i prijedlog odluke o izmjenama odluke o uređenju prostora i građevinskog zemljišta, prijedlog odluke o izmjeni odluke o određivanju radnog vremena prodajnih objekata u kojima se obavlja trgovina na malo na području Gradiške, te prijdlog Rješenja o davanju djelimične saglasnosti na cijene javnog prevoza.\nNa 24. sjednici su usvojene odluke o izmjenama odluke i dopuni odluke o komunalnim taksama, o administrativnim taksama, mjesnim zajednicama, pružanju usluga pravne pomoći i bezbjednosti saobraćaja na putevima na području Gradiške.\nViše iz kategorije: « Usvojen Izvještaj o izvršenju Budžeta opštine za 2018. godinu\tZoran Adžić osvojio novi mandat »


Francuska je ponovila poziv bankarima da se presele u Pariz nakon što Velika Britanija napusti EU i obećala da će privremeno izuzeti strance iz obaveze plaćanja doprinosa za penzije, te da će osigurati više mjesta u dvojezičnim školama.\nPredsjednik Emanuel Makron (Emmanuel Macron) učinio je pravila fleksibilnijim, smanjio porez na bogatstvo i obećao dodatno rezanje poreza na poslovne prihode do 2022. godine.\nPremijer Eduard Filip (Edouard Philippe) rekao je investitorima da će od septembra u višejezičnim školama u regionu Pariza biti 1.000 slobodnih mjesta, a da će 2021. godine biti otvorene tri nove multijezične škole.\nPariški komercijalni sud će od marta uvesti nova internacionalna odjeljenja, koja će moći da se bave sporovima u vezi s finansijskim ugovorima sklopljenim prema britanskom zakonu, prenio je AFP.\n- Finansijski centar Pariza sada ima snažan zamah i želi dobrodošlicu kompanijama i međunarodnim investitorima i jača svoju poziciju u Evropi poslije 'Bregzita - saopćio je šef finansijske lobističke grupe "Pariz juroplejs" Žerard Mestraje.\nMakron je sinoć održao samit u Versaju sa direktorima najvećih svjetskih kompanija, uključujući lidera banke "Goldmen Saks" Lojda Blenkfajna i prvog čovjeka "Džej Pi Morgana" Džejmija Dimona.\nFrancuska Emmanuel Macron Brexit\nMakron naredio potpunu rekonstrukciju zatvorskog sistema nakon velikih protesta u Francuskoj


NAPAD na aerodromu u Kabulu mogao bi se dogoditi u narednih nekoliko sati, izjavio je britanski ministar odbrane DŽejm Hipi.\n- Za nedelju dana obaveštajci su se uverili da će aerodrom neminovno biti napadnut - rekao je Hipi za „Skaj njuz“. Na pitanje da li bi do napada moglo doći u roku od nekoliko sati, ministar je odgovorio potvrdno.\nPrema njegovim rečima, pripadnici DAEŠ-a svesni su da se zbog evakuacije koja se uskoro završava sve više ljudi koncentriše na aerodromu, što im „daje mogućnost da učine nešto što može izgledati neverovatno“. Ministar je dodao da Velika Britanija nema trupe na terenu koje bi pronašle i uklonile pretnju.\nRanije je britansko Ministarstvo spoljnih poslova preporučilo svojim građaniima da ne putuju na međunarodni aerodrom u Kabulu, a onima koji se već nalaze u zoni aerodroma da pronađu drugo bezbedno mesto.\nZbog moguće pretnje od napad na aerodrom, Belgija je prekinula evakuaciju iz Avganistana, dok će Holandija u toku dana izršiti poslednje evakuacione letove iz Kabula.\nU prvim danima avgusta, talibani su pojačali ofanzivu protiv vladinih snaga u Avganistanu. Prema rečima predsednika ruske sekcije Međunarodne policijske asocijacije Jurija Ždanova, talibani su dobili pristup nekolicini stotina oklopnih transportera, oko 70 borbenih helikoptera, milionima streljačkog naoružanja i skoro milijardu municije.\nJedina oblast koju ne kontrolišu talibani je provincija Pandžšer severoistočno od Kabula, jedan od najmanjih regiona u zemlji po površini i broju stanovnika. Pripadnici Talibana su 15. avgusta ušli u glavni grad i preuzeli kontrolu nad predsedničkom palatom. U noći 16. avgusta predstavnik talibanske političke kancelarije Muhamed Naim izjavio je da je rat u Avganistanu završen, a oblik vladavine u državi će uskoro biti utvrđen.\nVelika Britanija Kabul Avganistan Avganistan vesti Aerodrom u Kabulu talibani rat u Avganistanu


Ćirilica u oku posmatrača: predstavljanje pisma Lingva RNIDS | RNIDS\nPovodom obeležavanja desete godišnjice od početka registracije .срб domena Fondacija „Registar nacionalnog internet domena Srbije“ (RNIDS) poklanja još jedno pismo srpske ćirilice posebno dizajnirano za ekranski prikaz. Lingva RNIDS je treće pismo kreirano u saradnji sa organizacijom Tipometar, a autor pisma je Petar Vasilić. Pismo predstavljamo 27. januara u 11 časova tokom događaja „Ćirilica u oku posmatrača“ koji možete da pratite na Jutjub kanalu RNIDS-a.\nLingva RNIDS je pismo namenjeno je i štampi i prikazu na ekranu, a čine ga četiri fonta: LingvaRNIDS-Regular, LingvaRNIDS-Italic, LingvaRNIDS-Bold, LingvaRNIDS-Thin. Uspravne varijante ovog pisma su prelaznog, a Italic varijanta je humanističkog tipa i razlikuje se po oblicima od uspravne. Normalna težina pisma je pogodna za sitnije tekstove koji se duže čitaju. Bold i Italic služe za isticanje teksta, dok Bold težina pored Thin težine pruža fin kontrast koji može biti interesantan u grafičkom dizajnu. Pismo predstavlja autor Petar Vasilić, asistent na Fakultetu tehničkih nauka u Novom Sadu, na studijskom programu Grafičko inženjerstvo i dizajn. Diplomirao je na Fakultetu primenjenih umetnosti u Beogradu, smer Grafički dizajn, a master studije je završio na smeru Grafika i knjiga.\nSlavimir Stojanović Futro, dizajner, vizuelni umetnik, autor i profesor čiji su projekti osvojili više od 300 međunarodnih nagrada i predstavljeni su u vodećim magazinima, publikacijama, galerijama i muzejima, održaće predavanje na temu „Ćirilica kao deo vizuelnog identiteta“. U fokusu predavanja biće fenomen komunikacije ćiriličkog pisma, estetike i nasleđa koju ono nosi u specifičnim lokalnim okolnostima, a u odnosu na kompletnu profesiju savremenog grafičkog dizajna, nastalu na tekovinama zapadnog kapitalizma, koja samim tim deluje asinhrono u odnosu na naš kulturni mikrokosmos. Futro će govoriti o tome kako se dizajner suočava sa ovim izazovima u pokušaju da kreira relevantne vizuelne identitete koji pomeraju čitavo društvo napred, korak po korak.\nBojan Stefanović, grafički dizajner, osnivač i vlasnik studija Logoholik, tokom svog predavanja posebnu pažnju posvetiće problemu srpskog ćiriličkog kurziva. Pružiće sažet osvrt na status srpske ćirilice u svakodnevnoj upotrebi na digitalnim platformama, analiziraće dobra rešenja iz prakse kroz primer redizajna sajta Ministarstva prosvete, nauke i tehnološkog razvoja, i govoriti o tehničkoj podršci postojećih platformi pri korišćenju srpskog ćiriličkog kurziva sa presekom trenutne tipografske ponude.\nRegistracija .срб domena počela je pre 10 godina, 27. januara 2012. godine, a Srbija je druga zemlja na svetu (posle Rusije) koja je dobila svoj ćirilički domen.


Neka se vidi ko je šef u svlačionici L.A. Galaxy: Ovako to izgleda kada Zlatan Ibrahimović pojača zvučnike i pusti ”Samo za tebe Beograđanko mala”(VIDEO) – Recepti za Vas\nZlatan Ibrahimović spada svakako u red najboljih fudbalera na svijetu koji su se pojavili u zadnjih 15 godina. Nevjerojatna je karijera koju je ovaj Šveđanin bosanskih korijena napravio, i nevjerojatan je broj ekipnih i pojedinačnih trofeja koje ovaj igrač ima u svojoj riznici.\nI mada se ne može pohvaliti da je osvojio titulu Lige prvaka sa timovima u kojima je igrao, ipak je jedinstvena stvar da je bio prvak sa svim timovima za koje je igrao, a taj spisak je zaista savršen. Pogledajte koji su sve to timovi u kojima je Ibrahimović igrao: Ajax, Barcelona, Juventus, Inter, Milan, PSG, Manchester United i sada, na kraju karijere igra u američkoj ligi za L.A. Galaksi. Sa svim ovim timovima je osvajao titule prvaka i kupove, a sada i sa Galaksijem pokušava da uradi istu stvar prije zaslužene mirovine.\nIpak, da Zlatan nije zaboravio svoje balkanske i bosanske korijene, to on pokazuje svakoga novoga dana u Americi.\nTako je ovih dana na društvenim mrežama se pojavio snimak Ibrahimovića iz svlačionice L.A. Galaksija dok se priprema za nove obaveze koje mu taj dan nosi, nakon napornog treninga.\nSvlačionicom se na snimci ori pjesma Halida Bešlića, i to jedan od njegovih najvećih hitova ”Samo za tebe Beograđanko mala”, a Zlatan je odlučio da podijeli tu snimku sa svojim fanovima, da pokaže da on itekako zna ko je i odakle dolazi, ali i da pokaže ko je šef u svlačionici kada je izbor muzike u pitanju.\nFanovi su naprosto oduševljeni ovom snimkom, a za nju je dobio na stotine pozitivnih komentara i pohvala.\nPodsjećanja radi, Zlatan Ibrahimović je rođen u Švedskom, otac mu je iz Bosne i Hercegovine dok mu je majka rodom iz Hrvatske\nSa 20 godina starosti je postala popularna jer je prevarila Banović Strahinju: Bila je najljepša glumica Jugoslavije, a i danas, u šestoj deceniji njena ljepota oduzima dah (FOTO)


Crippled Corner: ZAJEDNO\nPogledao sam ZAJEDNO Mladena Matičevića, film koji vrlo lako možemo definisati kao srpski HISTORY OF VIOLENCE. Oba filma dele zapanjujuću nemuštost i neprilične tough guy prijave neverovatne naivnosti.\nMatičevićev film je simpatičan na nivou namere ali već na nivou sinopsisa pokazuje ozbiljan disbalans. Naime, ZAJEDNO je priča o piscu koji odlučuje da primeni fizičku silu ne bi li sprečio ženu da ga napusti.\nStepen patologije koju emituje glavni junak a da pritom autor sve manifestacije tog poremećaja predstavlja kao pozitivne osobine, moram priznati uspeva da me zapanji. Kada bi gledali ZAJEDNO kao film u kome podela na pozitivce i negativce nije jasno izrečena, onda bi Matičevićev heroj definitivno bio krajnji negativac.\nReč je o čoveku koji očekuje da mu žena oprosti prevaru ali kada sazna da je ona njega prevarila smatra da ju je častio time što joj nije slomio kičmu i olupao glavu. Ovaj visoki stepen samilosti prema bližnjem ispraćen je neverovatnom količinom bednih i oporih prigovora koji su samo uvod u pokušaj da se razvod predupredi zaključavanjem supruge u kuću, uz primenu fizičke sile.\nMatičevićev junak pred publikom crpi legitimitet iz toga što prati engleski fudbal, vozi stara kola i bavi se književnošću, premda se očigledno nijedna od tobožnjih vrednosti koje baštini ovaj junak ne oseća u njegovim SLEEPING WITH THE ENEMY postupcima.\nSrećom, junak je našao ženu koja razume njegove idiosinkrazije te ona shvata da je naš junak više voli od ljubavnika po tome što je spremniji da prospe mozak zbog nje u partiji ruskog ruleta koju je BTW sam započeo.\nAko se ova porodična "drama" sa elementima home invasion trilera, izdvaja po tome što je sociopata glavni lik za koga se očekuje da nam bude simpatičan, ono što je svakako hendikepira jesre kruta, arhaična i sporadično krajnje nevešta realizacija. Matičević dosta sigurno vodi ovu jednostavnu priču ali na planu fotografije i dizajna uspeva da je u potpunosti ispusti tako da ZAJEDNO svoj eventualni smisao može naći na televiziji.\nZAJEDNO nije prvi primer urbane melodrame koji je završio kao promašaj na svim nivoima zbog svoje pretencioznosti, pokušaja da pobegne od tipskih srpskih situacija i sl. Uostalom, pre nekih osam godina imali smo SKORO SASVIM OBIČNU PRIČU Miloša Petričića koja je doduše bile znatno skuplja i zanatski veštije realizovana ali podjednako pogrešna u svom polazištu. Reklo bi se da u svom pokušaju prevazilaženja pretenciozne srpske kinematografije u kojoj se svaki reditelj oseti kao vožd koji treba da objasni narodu ili svetu "regionalnu tajnu", bolnu i neizrecivu, tako i ovi koji od toga izmiću upadaju u istu klopku i pokušavaju da nas iznova uče kako se pravi film.\nTakve greške međutim samo rezultiraju time da se koncept urbane nepretenciozne melodrame kod nas iznova diskredituje,


Press Online :: Zanimljivosti :: Istraživanje: Petlovi kukuriču po redu starešinstva\nIstraživanje: Petlovi kukuriču po redu starešinstva\nPetlovi kukuriču po redu starešinstva - glavni pevac se prvi oglašava u zoru, dok mladi petlići strpljivo čekaju svoj red, ističu japanski naučnici koji su uspeli da dokuče ovu dugo čuvanu tajnu u kokošjem carstvu.\nSve nas je barem jednom u cik zore probudilo prodorno "kukuriku" za kojim je usledilo još nekoliko sličnih, zapovednih poziva na ustajanje.\nAli, kako petlovi odlučuju ko će prvi među njima da kukurikne dosad je bila misterija kako za ranoranioce, tako i za naučnike.\nTokom istraživanja, obavljena je serija eksperimenata sa pticama u kavezima koja je pokazala da postoji "dobro ustaljeni redosled prema starešinstvu".\n"Glavni petao uvek kukurikne prvi, a zatim se, u zavisnosti od mesta na društvenoj lestvici, oglašavaju redom svi ostali", ističe se u studiji objavljenoj u časopisu "Naučni izveštaji" (Scientific Reports).\n"Kada bi šef parade bio fizički uklonjen iz grupe, njegovo mesto bi odmah zauzeo drugi po činu", navode japanski stručnjaci.\nVeruje se da petlovi kukuriču kako bi obeležili svoju teritoriju, "blagovremeno" upozoravajući eventualne suparnike.\nKokoške su veoma društvene životinje, među kojima postoji stroga hjerarhija. Već prilikom prvog susreta, petlovi uspostavljaju "red" i to na starinski način - tučom. Najjači pevci tako imaju prvenstvo u pristupu hrani, damama i izboru mesta u kokošinjcu.\nPrethodnim istraživanjem je ustanovljeno da tajming kukurikanja kontroliše unutrašnji biološki, odnosno cirkadijski sat kog poseduje ne samo glavni pevac već i njegove mlađe kolege, samo što su oni, iz "društvenih ozbira", prinuđeni da suzbiju svoj prirodni ritam i čekaju na red.


Izvor: Mondo, 21.Jul.2019, 13:02\nUkoliko produži ugovor sa Mančester junajtedom, Španac će suvereno držati prvo mesto na listi najbolje plaćenih čuvara mreže.\nDavida de Heu mediji su "selili" u proteklom periodu iz Mančester junajteda, a sada ne da nije blizu odlaska, već je izvesno da će Španac "pustiti duboko korenje" na Ostrvu.\nPre dva meseca izgledalo je da do toga neće doći, međutim poslednje informacije govore drugačije - David de Hea će produžiti ugovor sa >> Pročitaj celu vest na sajtu Mondo << klubom sa Old Traforda i ne samo to, već bi postao najplaćeniji golman na svetu!\nNaime, prema pisanju Skaj sporta, španskom golmanu je ponuđeno između 350.000 i 375.000 funti na nedeljnom nivou, kako bi produžio ugovor na još pet sezona, čime bi, u ovom trenutku, suvereno vladao listom najbolje plaćenih čuvara mreže na planeti.\nDe Hea je među ''crvene đavole'' stigao pre osam godina iz redova madridskog Atletika, a aktuelni ugovor sa Junajtedom mu ističe u junu 2020. godine.\nDvadesetosmogodišnji golman je ranije sam tražio povišicu, ali direktor Ed Vudvord u tom trenutku nije bio pristalica te opcije. Ipak, čini se da se situacija promenila...\nB92: Solskjer ceni golmane " De Hea dobija 130 miliona evra\nNezavisne Novine: De Hea postaje najplaćeniji golman svijeta\nSportske.net: Konačno! Junajted srušio svetski rekord!\nB92: Lester popustio, Megvajer stiže u Junajted za 90 miliona


Iz medijskih izvještaja u proteklih 12 dana postalo je jasno da postoji nesporazum oko tehničke promjene učinjene 1996. godine u tekstu Daytonskog mirovnog sporazuma.\nPrekosutra, u četvrtak, visoki predstavnik i specijalni predstavnik Evropske unije, Miroslav Lajčak, pokreće otvorenu javnu debatu sa građanima BiH o procesu evropskih integracija ove zemlje.\nVisoki predstavnik i specijalni predstavnik EU Miroslav Lajčak danas će se u 12.30 sati upisati u knjigu žalosti koja je otvorena u Ambasadi Bivše Jugoslovenske Republike Makedonije.\nVisoki predstavnik Miroslav Lajčak je danas donio Odluku o izmjenama i dopunama Zakona o sistemu indirektnog oporezivanja u BiH te ponovo imenovao Petera Nicholla za predsjedavajućeg Upravnog odbora Uprave za indirektno oporezivanje (UIO) na period do 30. juna 2008. godine.\nMinistri vanjskih poslova zemalja članica EU sinoć su pozdravili nedavne pozitivne događaje u Bosni i Hercegovini, uključujući i ponovno iskazanu opredijeljenost za reformu policije.\nTranskript konferencije za medije međunarodnih organizacija u Banja Luci\nVisoki predstavnik, Miroslav Lajčák, boravi danas u Banjaluci, gdje će se sastati sa predsjednikom Vlade, Miloradom Dodikom; juče se sreo sa Harisom Silajdžićem i Sulejmanom Tihićem.\nVisoki predstavnik i specijalni predstavnik EU je izrazio žaljenje što nijedna sjednica Vijeća ministara Bosne i Hercegovine nije održana od 16. oktobra ove godine.\nVisoki predstavnik i specijalni predstavnik EU Miroslav Lajčak u četvrtak će se obratiti Vijeću sigurnosti UN-a kako bi upoznao Vijeće sa trenutnom političkom situacijom u BiH. U svom obraćanju on će naglasiti da je jedan od velikih problema BiH njena nefunkcionalnost koja je postala još jasnija nakon mjera koje je donio 19. oktobra ove godine. Vis [...]\nZa danas imamo dvije izjave.\nPrvo, visoki predstavnik i specijalni predstavnik EU Miroslav Lajčák danas putuje u Brisel, gdje će održati niz sastanaka na visokom nivou sa zvaničnicima EU i NATO saveza.


Ukrajinski Naftogaz o prelasku na novu rutu za ruski gas\nTanjug 11. maja 2022. 11:42\nKIJEV – Direktor ukrajinskog Naftogaza izjavio je danas da ne može da potvrdi tvrdnje ruskog Gasproma da nije tehnički izvodljivo da tranzit ruskog gasa preko ukrajinske teritorije bude premešten na novu ulaznu stanicu.\n„Ne možemo da potvrdimo tvrdnje Gasproma da je tehnički nemoguće da se tranzit premesti iz (merne stanice) Sohranovka na Sudžu“, naveo je Jurij Vitrenko na Tviteru.\nPodaci ukrajinskog gasnog operatera takođe pokazuju da su zahtevi za tranzit ruskog gasa u Evropu preko Ukrajine na mernoj stanici Sudža iznosili skoro 72 miliona kubnih metara za 11. maj.\nVitrenko je naveo na Tviteru da je 20. oktobra Gasprom, zbog radova na gasovodu s njihove strane, prebacio 27,5 miliona kubnih metara. „Tada je Gasprom dao 165 milion kubnih metara preko Sudze (1,5 puta vise nego ceo prosli mesec)“, napisao je Vitrenko.\nOperator gasnog transportnog sistema Ukrajine (GTSOU) je saopštio juče da je „u cilju ispunjavanja tranzitnih obaveza prema evropskim partnerima moguće privremeno prebacivanje nedostupnih kapaciteta sa tačke „Sohranovka“ u tačku „Sudža“, koja se nalazi na teritoriji koja je pod kontrolom Ukrajine“.


Kikinda: Odbojkašice trijumfalne, odbojkaški izgubili u Bačkom Petrovcu – Sport – Radio Sanja\nKikinda: Odbojkašice trijumfalne, odbojkaški izgubili u Bačkom Petrovcu – Sport\nOdbojkašice GŽOK „Kikinda 0230“ pobedile su u 19. kolu Druge lige – Sever ekipu „Odbojka 013“ iz Pančeva rezultatom 3:2 i tako došle do druge vezane pobede nakon serije od tri poraza.\nKikinđanke se u ovom trenutku nalaze na 10. poziciji na tabeli i preostalo im je još tri kola do kraja prvenstva, a sledeću utakmicu će odigrati u subotu 26. marta gde će na domaćem terenu dočekati devetoplasiranu ekipu „Novi Sad 2“.\nZa razliku od odbojkašica, odbojkaši MOK „Kikinda“ nisu baš imali razloga za slavlje uzimajući u obzir da su u 19. kolu Druge lige – Sever izgubili na gostovanju u Bačkom Petrovcu od prvoplasirane ekipe „Mladosti“ ubedljivim rezultatom 3:0.\nOvo je odbojkašima treći poraz u prethodnih pet utakmica i sada se nalaze na 4. poziciji na tabeli sa 39 osvojenih bodova, jedan bod više od ekipe „Vojvodine 3“ ali i sa utakmicom više od ekipe iz Novog Sada.\nSledeću utakmicu izabranici Milana Radosavčeva će igrati na domaćem terenu protiv poslednje ekipe na tabeli „Mladost“ iz Nove Pazove.